text:
Føroyska barnahjálpin 10 ár
Í dag eru liðin 10 ár síðani ABC barnahjálp í Føroyum, nú Føroyska barnahjálpin, varð stovnað. Hesi árini hevur Barnahjálpin sent góðar 4 milliónir krónur í beinleiðis stuðli til børn í fimm ymiskum londum
Tá ið ABC barnahjálp varð stovnað í 2006, var felagskapurin ein partur av ABC barnahjálp í Íslandi, men í juni 2015 gjørdis Barnahjálpin føroyskur felagskapur burturav undir navninum Føroyska barnahjálpin.
Stuðulin vaksandi
Vit eru øllum stuðlum okkara sera takksom fyri stuðulin gjøgnum øll hesi árini. Vit hava altíð verið glað og errin av at kunna siga, at hvørt oyra, sum stuðulsforeldur lata, fór beinleiðis til børnini.
Men felagskapurin veksur og arbeiðsbyrðan eisini. Nevndin gjørdi tí í 2015 av at taka sjey prosent av innkomnum pengum, tvs. bússupengum, stuðulspengum til børn og frá tiltøkum at brúka til rakstur av arbeiðinum. Hilda Viderø er sett í parttíðarstarv hjá Føroysku barnahjálpini.
Roknskapirnir hjá Barnahjálpini fyri øll árini eru almennir og liggja á heimasíðuni. Høvuðsuppgávan hjá Hildu er at vitja londini, sum vit stuðla, umframt at ferðast runt í Føroyum og greiða frá arbeiðinum hjá Barnahjálpini.
Annað umsitingararbeiðið, bókhald, skráseting av børnum, samskifti við stuðlar, IT- og heimasíðuarbeiði, verður alt gjørt av sjálvbodnum uttan samsýning.
Stuðla í fimm ymiskum londum
Barnahjálpin byrjaði í 2008 at stuðla børnum í Liberia og Senegal. Í Liberia hava vit havt barnaheim og stuðlað børnum við skúlagongd. Fleiri av hesum børnum eru nú vaksin og standa á egnum beinum, onnur fáa enn stuðul til framhaldandi skúlagongd. Í fjør byrjaðu vit eisini at stuðla skúlagongdini hjá børnum, sum mistu foreldur og avvarðandi av ræðuligu ebolasóttini, sum herjaði í Liberia. Barnahjálpin veitir við stuðli frá føroyskum stuðulsforeldrum stuðul til umleið 120 børn í Liberia.
Undirtøkan at stuðla børnum persónliga er nógv økt seinasta árið og fáa nú umleið 300 børn, í fimm ymiskum londum, stuðul til skúlagongd gjøgnum Føroyksu barnahjálpina.
Í Senegal fáa eini 70 børn stuðul til skúlagongd úr Føroyum. Har er forskúli og barnaskúli upp til 5. flokk. Hetta eru børn úr fátækum familjum, sum ikki hava ráð at senda børnini í skúla. Í sama skúla ganga eisini børn, hvørs foreldur gjalda sjálvi fyri skúlagongd hjá barninum. Skúlin, sum er rikin av kristnum, hevur gott orð á sær í Dakar. Senegal er muslimskt land.
Í fjør byrjaði Barnahjálpin eisini at stuðla børnum í Pakistan og á Filipsoyggjunum.
Í Pakistan er talan um børn úr kristna minnilutanum, sum hevur trong kor í landinum. Skúlan, tey ganga í, hevur Rúmfatalagerinn í Íslandi, sum føroyingar eiga, latið byggja. Í løtuni senda vit stuðul til umleið 40 børn har.
Á Filippsoyggjunum stuðlar Barnahjálpin umleið 50 børnum. Hetta eru eisini børn, sum annars ongan møguleika høvdu havt til skúlagongd, og tí eru vit sera takksom fyri, at vit kunnu vera við til at geva teimum vón um eina betri framtíð.
Í fjør byrjaði Barnahjálpin at stuðla einum skúlaflokki í India, sum telur 30 børn.
Í nevndini hjá Føroyskum barnahjálpini eru, Rúna Sivertsen, stovnari og forkvinna, Hilda Viderø stovnari og starvsfólk, Randi Jacobsen, bókhaldari, Charlotta á Váli Olsen, skrivari, og Ólavur Asafsson Olsen.
Hilda kemur heimaftur úr Liberia í kvøld, har hon hevur veri síðani 9. november.
Fyrsta nevndin og stovnarir av Barnahjálpini. Fv., Karstin Hansen, Hilda Viderø, Margreth Olsen, Rúna Sivertsen, Beinta Háberg Olsen, Maibritt Frederiksberg og Rúni Hentze.


c: text/html

text:
Hey, vid hesum bloggi vil eg vísa á ymiskt id gongur fyri seg í mínum dagligdegi..alt frá bíløt av mínari familju til yndisanga ;)ENJOY!
onsdag den 5. oktober 2011
123...Godkendt!;)
Um ein keypir á asos fyri minni enn 300,- kr so fær man tad uttan at tad skal tollast. Tad besta vid asos er at ein skal ikki gjalda frakt og tískil er tad møguligt at finna nógv lekkurt fyri minni enn 400,-...er tad ikki fantastiskt?
Fyri 1 viku sídani datt eg í felluna og keypti á netinum. Fyrimunurin at keypa á netinum er at ein kann finna klædir id ikki ØLL ganga í sum t.d tá man finnur okkurt í sms (Kjansurin at onkur tú kennur eigur líka er stórur) :) Vansin vid at keypa á netinum er at tú ikki hevur roynt klædini ádrenn tú keypir og tískil kann tad verda at ein hevur valt skeiva stødd, men tá er tad gott at hava rótikassan á facebook har tú kanst selja feilkeyp vídari = WIN!;)
Nå men hattar er tad seinasta keypid á netinum, gleeedi meg at fáa tad!:) Orsøkin at eg keypti hasar stilettirnar er at eftir at verda uppá vegin og at eg ikki havi kunna gingid í stilettum vildi eg hava onkrar nýggjar til jólafrokostin sum skal brúkast til kjólan omanfyri :o)
2 kommentarer:

robotstxt: allowed

filter: keep


text:
Tað tók langa tíð at fáa Deadpool filmin gjørdan, men nú er hann her. Filmurin fór í produktión í 2004, og Ryan Reynolds, ið spælir Wade Wilson, hevur líka síðan kempað fyri at fáa hann til veruleika. Trupulleikin hevur altíð verið, at Deadpool tekniserian er eyðkend fyri vold, og at Deadpool sjávur dámar væl at brúka seg – hann verður jú eisini kallaður fyri the Merc with a Mouth. Tískil er Deadpool serian ikki egnað til børn, og tað sá filmproduktiónin sum mistir pengar. Alt hetta broyttist í 2012, tá ein stuttfilmur bleiv likin av Deadpool, og fjepparir vístu so stóran áhuga, at filmurin endiliga fekk grønt ljós.
Søgan
Wade Wilson er hermaður, sum ikki longur er í tænastu. Tá hann endiliga hevur samlað lívið hjá sær og skal giftast við gentuni, hann elskar, fær hann staðfest deyðiligt krabbamein. Men hann er ikki klárur at doyggja. Tí meldar hann seg til eitt eksperiment, ið kann lekja krabban. Undir eksperimentinum endar Wade Wilson tó umframt at gerast frískur eisini at fáa super lekjandi evnir. Tíverri ger eksperimentið eisini, at hann verður so misháttur, at hann ikki torir at fara aftur til damuna hjá sær. Wade fær sær superhetjunavnið, Deadpool, og setur sær fyri at finna mannin, ið gjørdi hetta við hann. Nú skal Deadpool hava hevnd.
Niðurstøðan
Sum nógv onnur hava sagt áðrenn meg, spælir Ryan Reynolds ikki bara Deadpool – hann er Deadpool. Hetta er besti leikluturin hann nakrantíð hevur spælt. Hann hevur gjørt ein Matthew McConaughey. Bei bei, Wan Wilder. Halló, Deadpool. Filmurin tekur ikki seg sjálvan seriøst, og tað er har hann er sterkast. Av tí at ongin væntaði, at Deadpool fór at hála sekkir av pengum inn, fekk hann ikki líka nógv at arbeiða við fíggjarliga, sum aðrir stórfilmar fáa. Hetta verður vent til eina styrkju, har Deadpool allatíð gloymir tey bestu vápnini heima, og síðan skemtar um, at pengar ikki eru til vill showdowns. Filmurin byrjar mitt í søguni, har vit síggja flashbacks av lívinum hjá Wade Wilson, ið byggir upp til, at hann verður til Deadpool.
Tað er stórur munur á Deadpool og øðrum superhetjum, tí hann veit av, at hann er í einum filmi eins og Frank Underwood í House of Cards.
Filmurin var alt tað eg vildi hava hann at vera. Hann er actionpakkaður, raunchy og stuttligur. Deadpool brýtir seg úr mongdini av superhetju filmum og roynir nakað nýtt. Tað er akkurát soleiðis vit vilja hava tað.
Eg gevi Deadpool 6/6 sofum:
Hevur tú hug at síggja líknandi filmar?
Eg viðmæli Kick Ass, the Punisher, Kill Bill og Mad Max.


text:
Henda útgávan av skaldsøguni Fiskimonnum er í fyrstu syftu ein skúlaútgáva. Men samstundis er skaldsøgan við inngangi sínum, sínum viðmerkingum, tekningum og sínum ávísingum ein fongur hjá øllum bókmentaáhugaðum fólki í landinum.
Skaldsøgan Fiskimenn er realistisk og sálarfrøðilig lýsing av føroyska fiskimanninum í sluppfiskitíðini, tá ið fiskað varð við snøri í sjálvdrátti við smáum seglskipum undir Íslandi, haðani fiskurin var fingin til Føroya sum saltfiskur og síðani turkaður av fiskagentum og øðrum fiskafólkum á fiskastykkjunum og útfluttur sum klippfiskur til Suðurevropa.
Martin Joensen lýsir á sannførandi hátt tað serstaka rúmið, sum tátíðar sluppfiskimaðurin í Føroyum er staddur í, bæði materielt og immaterielt, í orðum og atferð, hansara sjónarring, hansara trúgv og pátrúgv, hansara tráan og vón, hansara mangan dýrgoldnu royndir á sjógvi og landi, alt litað av umstøðunum og fortíðini hjá hvørjum einstøkum – og skrivað við slíkum sálarfrøðiligum innliti og kynstri, at persónarnir rísa upp av blaðsíðunum og standa livandi fyri lesarunum.
Men tó at fiskimaðurin og hansara útvortis og innvortis heimur eru umsnúningsásurin í allari skaldsøguni, verður komið víða um í føroyska samfelagnum í sluppfiskitíðini, bæði á bygd og í keypstaði. Tað er ikki ov mikið sagt, at skaldsøgan á so mongum økjum er ein eftirfarandi tíðarmynd úr føroyska samfelagnum í síni heild í hesum tíðarskeiðinum, kanska onkustaðni í árunum 1925-35 ella har í námd.
Hesa útgávuna av Fiskimonnum hava Ann Ellefsen og Kristinbjørg Høgnesen ritstjórnað. Tær báðar hava skrivað drúgvan og fródligan bókmentaligan og søguligan inngang, í trimum pørtum: Martin Joensen og skaldskapur hansara, Fiskimenn í søguligum høpi og Fiskimenn í bókmentaligum høpi. Til tess at lætta um hjá skúlaungdómi og øllum teimum lesarunum, sum ikki kenna sluppfiskitíðina øðrvísi enn av umrøðu, standa einstakar orðafrágreiðingar ávegis úti á breddanum á blaðsíðunum. Við somu ætlan hevur Bárður Jákupsson gjørt nakrar frálíkar tekningar til hesa útgávuna. At gera skaldsøguna hentari, sum skúlaútgávu, hava Ann Ellefsen og Kristinbjørg Høgnesen eisini gjørt bæði arbeiðsspurningar og fríar uppgávur til lærara og næmingar at nýta í undirvísingarligum samanhangi, eina helst í miðnámsskúlunum.
Hetta er ein skúlaútgáva av skaldsøguni Men lívið lær eftir Heðin Brú. Skaldsøgan er ein virðismikil lýsing av...


text:
Hóast løgtingsumsitingin mælir til at vísa uppskotinum um Stjórnarskipan Føroya aftur, ætlar løgmaður ikki at taka uppskotið aftur.
Løgmaður segði við Kringvarpið á miðdegi, at uppskotið um Stjórnarskipan Føroya verður ikki tikið aftur, hóast løgtingsumsitingin mælir til at vísa uppskotinum aftur. Hann heldur, at uppskotið er væl gjøgnumarbeitt.
Kritikkurin frá umsitingini er serliga, at ongar viðmerkingar eru til uppskotið, men løgmaður vísir á, flokkarnir hava ikki viljað havt viðmerkingar til uppskotið. Tað gjørdu flokkarnir av í 2010, og ongin flokkur hevur kravt at fáa viðmerkingar við aftur í uppskotið. Løgmaður vísir á, at tingskipanin er gjørd til løgtingið at arbeiða eftir, og at løgtingið hevur møguleika at víkja frá tingskipanini.
Páll á Reynatúgvu, løgtingsformaður segði í útvarpstíðindunum, at tað er ein samdur formansskapur, ið letur løgtingið atkvøða um, hvørt uppskotið skal vísast burtur ella ikki. Hann segði, at hóast umsitingin mælir til at burturvísa málið, vildi formansskapurin lata løgtingið atkvøða um málið.
Eftir øllum at døma verður stjórnarskipanin viðgjørd fyrstu ferð í løgtinginum í næstu viku. Uppskotið er útsett nakrar ferðrir, men í samgonguskjalinum er málið nevnt ímillum týdningarmestu uppskotini hjá samgonguni.


text:
Ársveitslan 2017 - Dagført
Felagið13-10-2017 - Jónfinn Petursson
Ársveitslan 2017 verður 21. oktober.
Nú er klárt at keypa atgongumerkir til ársveitsluna.
Veitslan verður 21.oktober 2017 kl. 19:30
Atgongumerki kunnu keypast í HB húsinum allar dagar. Er ongin á skrivstovuni ber til at ringja 781904
Seinasta freist at keypa atgongumerki er nú sunnudagin 15. oktober.
Magnus og Uni standa fyri felagssanginum undir borðhaldinum.
Atgongumerkini kosta 400 kr.
- Á skránni verður:
- Vælkomusnapsur
- Vælkomudrykkur
- Rækjubland
- Lambasteik
- Sjokolátakøka og ísur
- Náttmatur
- Dansur
- Vónandi koma nógvir góðir HB´arar


text:
Tíðindi
19. desember 2017
- Støðan her í skúlanum er nú vorðin tann, at vit bara hava sjey næmingar eftir. Teir ganga í fjórða og fimta flokki. Her skuldu tveir næmingar í sætta og sjeynda flokki havt verið afturat, men teir hava vit valt at senda til Runavíkar. Í løtuni eru átta børn undir skúlaaldur í bygdini. Okkum vantar ungar barnafamiljur her í Oyndarfirði. Eg veit, at ungar familjur hava havt hug at flyta norður higar, men alt er so óvist, fólk tora ikki rættiliga at fara undir at byggja sær hús her og velja heldur at seta seg niður, har høgligari er. Øll vita, at vegurin úr Oyndarfirði ikki altíð er so tespilig farleið í hálku um veturin. Høvdu vit havt ein tunnil út Millum Fjarða, hevði støðan verið ein heilt onnur. Tað er sjálvandi bygdarfólkið, ið ger av, um skúlin skal varðveitast, men spurningurin er, um ikki ein niðurløga kemur av sær sjálvari, heldur Hallur.
- Vit eru partur av skúlaøkinum í Runavíkar kommunu nú. Eg havi gjørt á tann hátt, at tey, sum hava gingið í sjeynda flokki, hava verið í skúla í Runavík ein dag um vikuna. Fyrimunurin við tí er, at næmingarnir, tá ið teir fara út í stóra skúlan í Runavík, hava munandi betri umstøður at hava alisfrøði, enn vit kunnu bjóða teimum.
- Mong ymisk sjónarmið eru um lítlu bygdarskúlarnar, og har kann sjálvandi mangt ymiskt verða tikið fram, men tað, ið vit eiga at hava fremst í huga viðvíkjandi smáum skúlaeindum, er, at vit spyrja okkum sjálv, hvat ið er best fyri einstaka næmingin. Skal eg siga sum er, so er okkara skúli vorðin ov lítil. Tað er ikki gott fyri næmingarnar, at teir eru so fáir, tað kann stundum gerast ov einsligt hjá teimum. Fer ein skúli niður um tíggju ella tólv næmingar, er hann vorðin ov lítil og átti eftir mínum tykki at verið stongdur. Tað fært tú ongan politikara at siga, men hetta er so mín áskoðan. Her í økinum hevur gongdin verið tann, at skúlarnir í Funningsfirði, Funningi og Gjógv eru stongdir. Grundarlagið undir hesum skúlum er vorðið burtur.
Les alla greinina í Skúlablað nr 6, 2017, sum kom fyrst í desember.
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
10 starvsfólk á Sjúkraflutningstænastuni hjá Landssjúkrahúsinum, umframt starvsfólk á Klaksvíkar Sjúkrahúsi og á Suðuroyar Sjúkrahúsi hava nú staðið útbúgving sum ambulansu viðgeri, stig 2.
Útbúgvingin sum m.a. veitir førleikar at viðgera við medisini, hevur til endamáls at økja um prehospitala viðgerð, tvs. førleikan at stabilisera sjúklingin ávegis til sjúkrahúsið.
Øll starvsfólk á Sjúkraflutningstænastuni hjá Landssjúkrahúsinum hava nú staðið hesa útbúgving, sum er eitt krav fyri at arbeiða sum ambulansu viðgeri.
Hetta er tó fyrsta holdið sum tekur útbúgvingina síðani Hans Jákup Simonsen bleiv korpslækni fyri øll trý sjúkrahúsini.
Útbúgvingin er ein liður í menningini hjá danska sundhedsvæsenet av ambulansu starvsfólki, og inniheldur fjarlestur, heilsufakliga teori, umframt praktikkuppihald á sjúkrahúsi og í ambulansu.


text:
Fígging
Er ætlanin at stovna egna fyritøku, t.d. nýggja fyritøku, keypa ella taka yvir verandi fyritøku, ella er talan um ættarliðsskifti ella rakstrarfígging, ert tú vælkomin til eitt óbindandi prát við Norðoya Sparikassa. Vit veita tær fegin neyðugu ráðgevingina í allari tilgongdini.
Hvussu fígging verður sett saman, er ymiskt frá virki til virki. Tað veldst um, hvør vinnugreinin er, hvussu rakstrargøgnini eru sett saman, og hvørji serlig viðurskifti annars gera seg galdandi.
Vinnulán
Vinnulán er vanliga partur av fíggingini, tá ið bygningar, skip, maskinur skulu keypast. Ella talan er um goodwill og onnur rakstrargøgn, ið fyritøkuni tørvar til tess at fáa fleiri inntøkur. Afturgjaldingartíð og treytir annars kunnu tillagast eftir nærri avtalu.
Rakstrarkredittur
Ein virkin fyritøka kann hava sveiggj í gjaldførinum. Inn- og útgjaldingar fara vanliga fram umvegis rakstrarkredittin. Ein hóskandi rakstrarkredittur er gott amboð at gagnnýta gjaldsstreymin í fyritøkuni á besta hátt.
Ábyrgdir o.tíl.
Virksemið hjá fyritøkuni kann vera soleiðis háttað, at neyðugt er at veita einum samstarvsparti eina ábyrgd. Talan kann vera um, at ávís peningaupphædd ikki fellur til gjaldingar fyrr enn seinni, og neyðugt er við trygd fyri peninginum. Eisini kann vera ivasamt, um ávís upphædd kemur til gjaldingar, men samstarvið krevur, at trygd verður veitt, um so skuldi verið. Sparikassin hevur drúgvar royndir, tá ið tað snýr seg um ábyrgdir í byggisáttmálum og veitingar av vørum og tænastum.
Tá ið tað snýr seg um uttanlandshandil kann vera neyðugt við ábyrgdum og bankatrygdum (rembursum), sum fylgja serligum altjóða standardum. Sparikassin samstarvar við útlendskar bankar við serfrøðingum á økinum. Tú ert vælkomin at spyrja nærri.


text:
Ókeypis tænastur
Tað nýtist ikki at vera kostnaðarmikið at avgreiða síni vanligu bankaørindi. Velur tú t.d. at fáa tær ókeypis netbanka í Eik, heldur enn at fara á posthúsið ella í bankan at rinda tínar rokningar, ber til at spara heilt fitt.
Meginreglan í bankanum er tann, at tað skal loysa seg at avgreiða síni viðurskifti sjálv/ur. Velur tú harafturímóti at biðja okkum gera hetta fyri teg, gera vit tað fegin, men tá verður kostnaður oftast tikin fyri hetta.
Hugsa um, hvussu tú brúkar bankan best og bíligast.


text:
Orð: Fríðrikur Petersen
Lag: Hans Jacob Højgaard
Eg oyggjar veit, sum hava fjøll og grøna líð,
og taktar eru tær við mjøll um vetrartíð;
og áir renna vakrar har og fossa nógv;
tær vilja allar skunda sær í bláan sjógv.
Gud signi mítt føðiland Føroyar.
Og tá ið veðrið tað er gott um summardag,
og havið er so silvurblátt um sólarlag,
so spegilklárt og deyðastilt og himmalreint –
tað er ein sjón, eg veit, tú vilt væl gloyma seint.
Men tá ið stormur spælir lag um fjallatind,
og bylgjurnar tær rúka av stað sum skjótasta hind,
og brimið stórar klettar ber langt upp á møl –
tá bát at temja gaman er við stýrisvøl’.
Mítt føðiland tað fátækt er, eg veit tað væl –
ei gullsand áin við sær ber um fjaladal;
men meðan líðin elur seyð og havið fisk,
so fæst við Guds hjálp dagligt breyð á føroyings disk.
Mítt føðiland tað er ei stórt sum onnur lond,
men so væl hevur Gud tað gjørt við síni hond,
at alla tíð tað til sín dregur hjarta mítt;
tí rúm tað best í Føroyum hevur at sláa frítt.
Mítt føðiland! Tað ynski mær í hjarta er,
at lukkan góð má fylgja tær á tíni ferð,
so leingi sólin roðar í fjøll um morguntíð,
og skuggi fer um grønan vøll og bratta líð.
Gud signi mítt føðiland Føroyar.


text:
Norðurlendska filmstevnan í Lübeck hevur verið hildin í 57 ár, og er hin einasta, sum ár eftir ár, sýnir norðurlendskan film. Her møtast fólk, sum veruliga hava áhuga í norðurlendskum samstarvi á filmsøkinum. Bara ikki Norðurlandaráðið. Tey ganga ikki hesar leiðir. Fyriskipararnir, Linde Fröhlich og Christian Modersbach, sum síggjast omanfyri, boða í dag frá, at tølini eru tey bestu nakrantíð. Tilsamans 30.500 fólk vitjaðu filmsýningarnar í ár.
“Vit høvdu fleiri góðar norðurlendskar filmar á skránni, filmar, sum fyri biografgangaranum lótu upp fyri nýggjum fatanum og sjónarmiðum. Íbúgvar í Lübeck hava eisini fingið nýtt innlit í býin, ikki minst viðvíkjandi kritisku flóttafólkastøðuni. Vit eru serliga væl nøgd við unga NDR-virðislønarvinnaran, Henrik Martin Dahlsbakken, og góða norska filmin, Å vende tilbake, sum hann gjørdi fyri lítlan pening. Tað er stuttligt at fáa fólk at savnast uppá henda máta kring film.”
Tilsamans 180 filmar vórðu sýndir. Teir vóru eisini úr Baltalondum og Schleswig-Holstein/Hamburg økinum. 980 fólk, sum á ymsan hátt arbeiða við filmi, luttóku í filmsdøgunum, har 8 virðislønir vóru handaðar. Umframt býarstýrið og ein røð av fyritøkum, eru NDR sjónvarpið og avísin Lübecker Nachrichten sponsorar.
Næsta ár verða norðurlendsku filmsdagarnir í Lübeck hildnir í døgunum 2.-6. november.


text:
30 grindahvalir á tilsamans 242 skinn løgdu beinini í Sandagerði í gjárkvøldið.
Hetta var samstundis fyrsta grindin nýggi sýslumaðurin fyri Streymoy Andras Marr Poulsen var við til at skifta.
Mynd: Vikublaðið
Fįar grindir hava higartil veriš ķ įr. Grindin ķ Sandagerši ķ gjįrkvųldiš, var tann trišja higartil ķ įr.
Tann fyrsta var hildin til ķ Tjųrnuvķk 30. mars tį 105 hvalir į tilsamans 915 skinn lųgdu beinini og onnur grindin varš hildin til ķ Hvannasundi 12. aprķl, tį 58 hvalir į tilsamans 432 skinn lųgdu beinini.
Myndin er tikin av "Vikublašnum".
Sķ annars grindayvirlitiš lķka frį 1584, sum liggur undir Grind - grindayvirlit.


text:
Orð og lag: Blátt Gras
Eg vakni upp við kaldan dreym – ein floyta vakir meg.
Eg hyggi gjøgnum vindeygað, men einki síggi eg,
tí har er tómt nú, og eg veit væl hví.
Ja, har er tómt nú, og eg veit væl hví.
Tokið tað er farið – tað koyrir bert ein veg.
Tokið koyrir undan, og her standi eg.
Uppaftur eg hoyri floyt, langt burtur frá tað er,
ljóðið er frá tokinum, sum hevur staðið her,
men tað er vekk nú, og tað koyrir við ferð.
Tokið er vekk nú, tokið koyrir við ferð.
Tokið hevur staðið her í yvir 100 ár.
Eg minnist, at á skeltinum har stóð: „verið klár”.
Og eg var klárur, men bara ikki í dag.
Ja, eg var klárur, men nú fór tokið avstað.
Eg leypi upp á føtur og renni út í tún,
Enn stendur tokið og enn er tað rúm.
Og nú eg varnist, at alt ein dreymur bert var.
Ja, eg varnist, at tokið bíðar eftir mær.
Tokið stendur enn – eg fái djúpan frið.
Tokið startar nú og eg farið við.


text:
Helst áttu vit at havt avgjørt dystin í fyrra hálvleiki, men ein blanding av vánaligum dómaraavriki og manglandi neyvleika hevði við sær, at einki mál kom í fyrra hálvleiki.
Helst eigur Jóan Símun, sum var millum teir frægastu í dag, at irriterast á dómaran, tá hann fekk kærleikan frá Lidefons Lima. Í staðinfyri at geva okkum brotsspark og liðskiparanum reytt kort fyri at snodra Jóan Símun, fekk áleyparin næsablóð og gult kort fyri film.
Hendan avgerðin saman við øðrum eisini, eigur ikki at geva bosniaranum serliga nógv stig í okkara bók.
Okkara spæl batnaði ikki í seinna hálvleiki, allarhest tí okkara menn ikki dugdu við leiklutinum sum favorittar og tí vit ikki megnaðu at lyfta okkum upp um ónodlurnar frá vertunum.
Hallur áttið at skorað tá Sølvi, stutt fyri leiklok, sendi eitt super fríspark inn í brotssteigin. Tíverri var heppnið ikki við miðvallaranum í avgerandi løtuni og umvegis økslina fór bólturi høgt yvir málið.
Hvørki liðið megnaði at skjóta mál, og tí mugu vit bara staðfesta, at helst keðiligasti landsdysturin í einum mannaminni er av.
Væl vitandi at vit vóru nakað skerdir av skaða og karantenum, eiga vit tó, vanliga, at kunna seta okkara fingramerki á ein tílíkan dyst. Tað megnaðu vit og okkara venjarar ikki, og tí endaði keðiligi dysturin við stanton.
Teitur sat uttanfyri allan dystin, men vit kunnu tó fegnast um, at Johan Troest Davidsen spældi allan dystin og var stinnur og róligur í felstu støðum.
Koyr á, Førpuar !!!!
HAGTØLINI
HM undankapping: leygardagin 25. mars 2017 kl. 17.00 Estadi Nacional, Andorra la Vella
Andorra – Føroyar 0-0
Liðið: Gunnar Nielsen – Jónas Tór Næs, Atli Gregersen, Johan Troes Davidsen, Viljormur Davidsen, Kaj Leo í Bartalstovu (Bárður Hansen 70), Hallur Hansson, Sølvi Vatnhamar, Gilli Rólantsson (Pól Johannus Justinussen 82), Jóan Símun Edmunsson og Páll Klettskarð
Óbrúktur eykaleikari: Teitur M. Gestsson, Símun Rógvi Hansen – Odmar Færø, Rógvi Baldvinsson, Hørður Askham, Jóannes Bjartalíð og Klæmint A. Olsen
Gult kort: Viljormur Davidsen, Jóan Símun Edmunsson
Reytt kort: Jóan Símun Edmundsson
Á beinkinum: Lars Olsen og Jóannis Jakobsen
Dómari: Ognjen Valjić
Hjálpardómarar: Senad Ibrisimbegović og Sreten Udovičić (BIH)
4. dómari: Edin Jakupović (BIH)


text:
Landsfólkayvirlitið flutti í juni mánað 2007 úr Innlendismálaráðnum inn á Umhvørvisstovuna. Arbeiðið við at umleggja Landsfólkayvirlitið, soleiðis at fyrisitingin verður skipað eftir nýggju lógini, er í gongd. Ein verkætlanarleiðari varð í novembur 2008 settur til at standa fyri eini nýggjari talgildari skipan fyri Landsfólkayvirlit.
Ivan Klein Olsen, sáli, fyrrverandi landsfólkayvirlitsleiðari á Umhvørvisstovuni.
Lógin um Landsfólkayvirlit hevur til endamáls at tryggja, at:
Les meira her um ofta settar spurningar í samband við landsfólkayvirlit.


text:
Tí var tað sera hugaligt at uppliva, at unga manningin fekk eina dreymabyrjan í síðstu viku og sigraði á útivølli móti NSÍ. Miðalaldurin hjá okkum var bert 22 ár.
Við Løkin var eingin Andrew av Fløtum, Rógvi Holm, Alex Santos, Gunnar Haraldsen, Levi Hanssen, Fróði Benjaminsen ella Arnbjørn Hansen á vøllinum.
Tíbetur eru fleiri av okkara komnir heim aftur: Magnus Egilsson og Tróndur Jensen úr AB, Jákup Finsson Hansen úr 07 Vestur og Ári Mohr Jónsson úr Silkeborg.
Harafturat hevur Ari Mohr Olsen skift eitt deilt leikaraloyvi í B71 og HB um við eitt reint HB-leikaraloyvi.
Nýggjur styrkur er eisini komin við tveimum útisetum: Símin Hansen og Øssur Dalbúð, og so er málverjin, Niklas Thomsen, komin úr AB.
Venjaratoymið er eisini merkt av broytingum: Jan C. Dam er nýggjur høvuðsvenjari, Albert Ellefsen nýggjur hjálparvenjari , Heðin Weihe nýggjur liðleiðari og Uni Nielsen nýggjur liðhjálpari.
Í dag er so fyrsti heimadystur á skránni, og tað verður móti Víkingi, sum hevur boðað greitt frá, at teir ætla sær at gerast føroyameistarar í ár. Miðalaldurin hjá teimum nærkast 30, so teir kenna ivaleyst á sær, at tíðin styttist, og FM má vinnast nú.
Víkingar verða ivaleyst tungir at syfta, men vit fara við góðum treysti til dystin í vónini um, at ungu talentini aftur fremja mansverk.
Nevndin í HB ynskir øllum eitt gott kappingarár og vónar, at nógv viðhaldsfólk fara at stuðla unga liðnum longur fram á leið.
Hjartaliga vælkomin til dyst í Gundadali øll somul.


text:
Landssjúkrahúsið er góðkent útbúgvingarstað til serlækna í almen medicin.
Introstørv og høvuðsútbúgvingarstørv í almen medicin verða vanliga lýst 2 ferðir um árið innan almen medicin. Útbúgvingarskipanin er í samstarvi við kommunulæknaskipanina. Størvini verða vanliga lýst nakrar mánaðir áðrenn byrjan sum vanliga er mars og september. Introstarv er vanliga 1/2 ár og høvuðsútbúgvingarstarv 4 1/2 ár. Vanliga verða sett umleið 2-4 introstørv og 2 høvuðsútbúgvingarstørv árliga. Skipanin er í tøttum samstarvi við Lægelig videreuddannelse Region Øst.
Introstørv í øðrum sergreinum
Landssjúkrahúsið er góðkent sum útbúgvingarstað fyri introlæknar innan fylgjandi sergreinar: Ortopedkirurgi, parenkymkirurgi, pediatri, psykiatri, gyn-obs., intern medicin, oftalmologi, oto-rhino-laryngologie, radiologi, almen medicin. Introstørv eru vanliga 1 ár. Summi størv verða lýst árliga og onnur kunnu ganga longri ímillum. Spyr teg fyri eftir nærri upplýsingum.
Høvuðsútbúgvingarstarv innan ymsar sergreinar
Í serligum førum ber til í samráð við útlendska útbúgvingarstaðið og eftir umsókn til Landssjúkrahúsið at taka avmarkaðar partar av høvuðsútbúgvingarstarvi í Føroyum.
Samband
Helena Skaalum Mikkelsen, Starvsfólkadeildin,
Skrivari fyri Útbúgvingarnevndina
tel. 304593 ella T-post: lshelmi@ls.fo
Les meira her:
Sundhedsstyrelsen
Dansk selskab for Almen Medicin


text:
Mikudagin 25. januar heiðraðu Føroyar trý listfólk. Í samkomu í Seglloftinum handaði mentamálaráðharrin hesar virðislønir við hesum grundgevingum.
Hjartaliga til lukku tit Rúni, Jan og Fríða og Anna Malan.
Hjartaliga til lukku Føroyar!
Mentanarvirðisløn Landsins 2016
verður latin Rúna Brattaberg, operasangara
Síðan aldarskiftið hevur Rúni Brattaberg virkað sum operasangari við operaleikhús kring stóran part av heiminum. Hóast hann lutfalsliga seint í lívinum valdi at halga seg operasangin, hevur hann við eyðsýndu evnunum og sterku, sermerktu rødd síni megnað at skapað sær eina undranarverda yrkisleið. Einamest hevur hann sligið sítt navn fast sum einastandandi tulkari av operum Wagners.
Tað lá kanska ikki í kortunum hjá bóndasoninum úr Fámará, at hann ein dag skuldi standa á mætasta operapallinum í heiminum, The Metropolitan Opera í New York og syngja Wagner – og tó. Á ungum aldri fór Rúni at syngja við kórinum Ljómi í Vági. Hóast upprunaliga útbúgvin dokumentarfotografur var tað alskurin til sangin, sum dró. Hann megnaði at fáa pláss í kórinum á Den Kongelige Opera í Keypmannahavn, áðrenn hann nam sær víðari útbúgving í sangi, fyrst á Sibelius Akademia í Helsinki og síðan á International Operastudio í Zürich.
Rúni hevur frá náttúrunnar hond eina serstakliga djúpa og orkufulla bassrødd og harumframt vilja og ágrýtni, sum ger, at hann í dag fær í boði mest áhugaverdu operaleiklutirnar fyri bass. Við leiklutum so sum Gurnemanz og Titurel í Parsifal og König Marke í Tristan og Isolde eftir Richard Wagner, sum Baron Ochs í Der Rosenkavalier eftir Richard Strauss og sum Osmin í Die Entführung aus dem Seraileftir Wolfgang Amadeus Mozart hugtekur Rúni Brattaberg áhoyrarar og ummælarar um allan heim.
Fyri listaligu avrik síni fær Rúni Brattaberg
Mentanarvirðisløn Landsins 2016.
Heiðursgáva Landsins 2016
verður latin Steinprent, grafiskum verkstaði
Í meldrinum á Skálatrøð við Vestaru vág í Havn, í hølum í gomlu fabrikkini hjá Öström, liggur Steinprent – listaligi savningarstaðurin hagar listafólk úr øllum ættum leita sær fyri at skapa, prenta og sýna fram list.
Grafiski verkstaðurin var settur á stovn í 1999. Eftir eitt tíggju ára skeið í hølum á Listasavni Føroya flutti verkstaðurin í 2009 oman á Skálatrøð og tók navnið Steinprent.
Her, mitt í Havnini, hava Jan Hartvig Andersson og Fríða Matras Brekku skapað eitt kveikjandi listaligt umhvørvi, ið dregur at sær bæði føroysk og altjóða listafólk. Steinprent, sum hevur útgerð í serflokki og góð framsýningarhøli, er karmur um eitt livandi umhvørvi, har listafólk hava góðar umstøður at virka og miðla sína list, og har listaáhugað kunnu uppliva list í heimsflokki.
Men mest av øllum eru tað fakligu førleikarnir, kreativu tilgongdirnar og arbeiðshugburðurin hjá Jan Hartvig Andersson og Fríðu Matras Brekku, sum draga listafólk at sær, og sum hava gjørt, at Steinprent í dag er eitt av fremstu grafisku verkstøðum í Norðurlondum.
Fyri mentanarligu avrikini fær Steinprent
Heiðursgávu Landsins 2016.
Virðisløn til ungt listafólk 2016
verður latin Onnu Maluni Jógvansdóttur
Í 2015 gav Anna Malan Jógvansdóttir út yrkingasavnið
Undirfloyma, sum hon listprýddi sjálv.
Saman við myndum og yrkingum ferðast vit gjøgnum ein holdbundnan og stundum ræðandi vakurleika ímóti einum heimi, har eymleikin vónandi bíðar.
Anna Malan var millum tey heilt fáu, sum í fjør slapp inn á Rithøvundaskúlan í Keypmannahavn.
Við hesum fær Anna Malan Jógvansdóttir
Virðisløn til ungt listafólk 2016.
Her eru røðan, sum Oddfríður Marni Rasmussen helt fyri Onnu Maluni.
Røða til Onnu Maluna Jógvansdóttir
Gott fólk, kæri landsstýrismaður í mentamálum, Tvøroyrar kommuna, góðu tit, sum eru komin her á Seglloftið og øll tit, sum sita framman fyri lurtið í kvøld, verið vælkomin.
Og góða Anna Malan.
Einfeldin í orðum
bíðar eftir okkum
ið yrkja
Finna vit hana?
Soleiðis tekur Christian Matras til í seinastu yrkingini úr yrkingasavninum, Úr sjón og úr minni, sum kom út í 1978, tá Christian var 78 ára gamal. Gomlu skøldini yrkja yrkingar, sum eru fullar av vísdómi, meðan tey ungu skøldini yrkja yrkingar, sum eru fullar av vitan.
Christian spyr, um vit finna einfeldina í orðinum?
Sum ungur yrkjari leitar tú ikki bara eftir tí einfalda orðinum, tú leitar kanska einamest eftir tíni egnu rødd, tínum formi og tínum máta at orða teg. Henda leitan og skapan endar í besta føri í einfeldini í orðunum.
Nógv verður tosað um fólk sum skapa, og nógvir føroyingar skapa, bæði ungir og gamlir. Vit eru ikki aftanfyri tey í útlondunum, tá ið ræður um at skapa góða list.
Hvar byrjar skapanin?
Onkustaðni byrjar alt.
Eg minnist, tá ið eg var heilt ungur og gekk í fólkaskúlanum, at eg sat og skrivaði smáar yrkingar í loyndum á kamarinum, at eg las bøkur í loyndum, tí at í eini fiskivinnubygd í 80 árunum skuldi ein ungur drongur hava áhuga í fiski og fiskivinnu og ikki brúka tíðina til at lesa bøkur. Tíbetur er hetta broytt. Ungdómurin í dag leggur egnar ætlanir fyri framtíðini, og flestir teirra mynda sína egnu framtíð innan tað teir duga best. Tíbetur
Eg haldi, at nógv menniskju verða fødd tvær ferðir. Ikki øll menniskju, men menniskju, sum skapa list, føðast tvær ferðir. Fyrstu ferð tey føðast, er tá tey kropsliga koma í verðini. Aðru ferðina, tey føðast er tá tey varnast, at hetta skal eg gera restina av lívi mínum, óansæð, hvat og hvussu. Eg skal yrkja restina av lívinum! Eg skal mála restina av lívinum! Eg skal gera tónleik restina av lívinum! … Vit skapa ikki list, tí at vit vilja gerast rík, tí at tað er ongin poetur, sum kann liva av at skriva yrkingar, men ein slík viðurkenning, sum henda hjálpir, og setur skeppuna á yrkingar og serliga yrkingarnar hjá Onnu Maluni, og tað ger, at alt gerst lættari.
Langt er ímillum, at góðar debutbøkur verða givnar út. Tá Anna Malan gav út debutsavnið, Undirfloyma, sum hon sjálv hevur myndprýtt, tá sá eg, at her var ein rødd, ein evnisviðgerð, sum ikki er sædd fyrr her á landi. Yrkjarar í Føroyum hava til allar tíðir verið ógvuliga tætt knýttir at náttúruni, og tað onki løgið í tí, hon er beint uttan fyri hurðina og altíð í eygnakrókunum. Anna Malan viðger náttúruna á ein heilt annan hátt, enn vit eru von við.
Savnið er býtt sundur í tríggjar partar.
Myrkur
Hav
Glas
Í myrkrinum eru myndir, sum bylgjast og karva ljósið sundur. Kjarnur goysa og verða til stein. Okkurt livnar og annað doyr. Vit ferðast inn móti deyðanum, sum er myrkur og sum ikki semist við gleðina. Allatíðina er okkurt sum er á veg inn móti tí myrka, sum borar seg inn í niðuna. Allatíðina er egið við at rotna og hvørva, gerast ein partur av náttúrunnar myrka gapi, til alt spreingist út í æðrar og endaleysan, myrkan frið.
Í havinum er sama upploysn. Tarin sum rotnar í havinum, er blaðið av trænum, sum rotnar í evjuni. Og mitt í øllum er egið. Vónleyst og havandi í huga havið, so er tað tungt at bera sorg. Sum at lyfta eitt hav, er tað at bera sorg. Til minnini lita alt reytt og fara út á hav og hvørva í djúpa myrkrinum – í undirstreyminum.
Ígjøgnum glasið sást myrkrið. Havið er so glaskent sum ljósið vil hava tað at verða. Rúturin er har, men er hann reinur, sást hann ikki, er hann skitin, sást hann. Men ongantíð er hann gullreinur. Tað skirvisliga harða, tað gjøgnumskygda harða, tað sjónliga og fjalda, alt hetta er í glasinum. Náttin, vónin og húð úr glasið. Og sandurin undir iljunum og eldurin gevur glasinum lív.
Fyri nøkrum árum síðani spurdi Anna Malan meg um, hvussu tað var at ganga á rithøvundaskúlanum í Keypmannahavn. Eg segði, at tað var hart og gevandi. Nú ert tú har, og vónandi fært tú nógv burturúr, og at tú sýgur alt til tín, sum har verður sagt, og at tú fært roynt teg í ymiskum tekstasløgum, men at tú ert trúgv móti tíni egnu rødd.
Eg fari at enda við eini aðrari yrking úr áðurnevnda savni eftir Christian Matras:
Fundvíst er skald
sum finnur fram á orð
ið eiga aldur
og fagran ungdóm.
Hjartaliga til lukku við virðislønini, og blíðan byrð.


text:
- Tíðindi, mentan og ítróttur
Rættarmálið móti Eikmonnunum byrjar hálvan januar
Mánadagin 15.januar byrjar rættamálið hjá Fíggjarligum støðufesti móti oddamonnunum í Eik banka.
Viðgerðin í Føroya rætti endar ikki fyrr enn í august næsta ár.
Fíggjarligt støðufesti stevnir eftir 150 milliónum krónum.
Teir saksøktu fara at krevja frídøming, tá málið kemur í rættin.
Nógvir dagar
Rættarfundir vera mánadag, týsdag, mikudag og hósdag aðru hvørja viku.
130 dagar eru settir av í ár, og nakrir dagar í 2019 eru eisini settir av, um brúk verður fyri teimum.
Fíggjarligt støðufesti stevndi á sumri 2016 Frithleifi Olsen, nevndarformanni í Eik, Odd Bjellvåg, næstformanni, Marneri Jacobsen, forstjóra, Bjarna Olsen, stjóra og Hans Laksá, grannskoðara.
Í minsta lagi 140 vitni skula avhoyrast.
Sí eisini


text:
“Nú fór so framvið okkum enn eitt ár”, yrkti skaldið NePtuN í einum av kendu nýggjárssangunum, sum altíð átti innivist á nýggjársveitslunum, sum fyrr var fastur táttur á nýggjársskránni í Vági. Broytingartíðir hava ført við sær, at nýggjársveitslan í dag er eitt minni, men aðrir tættir eru komnir í staðin, sum á sín egna hátt hava ríkað Nýggjárshaldið í Vági.
Tag: nýggjár
Gott nýggjár !
Vágs kommuna ynskir øllum eitt gott nýggjár, við tøkk fyri farna árið.
Gott nýggjár !
Vágs kommuna ynskir øllum eitt gott nýggjár, við tøkk fyri farna árið.


text:
- Tíðindi, mentan og ítróttur
Kavbátaeigari skuldsettur fyri dráp
Eigarin á kavbátinum Nautilus, sum leitað varð eftir í gjár, er nú skuldsettur fyri dráp.
Fyrrapartin skal hann í grundlógaravhoyring, skuldsettur fyri at hava dripið eina 30 ára gamla svenska kvinnu.
Viðurskiftini viðvíkjandi kavbátinum eru rættiliga løgin. Tað, sum miðlarnir í Danmark vita, so sigldi kavbáturin frá Refshaleøen í Keypmannahavn um sjey-tíðina hóskvøldið. Umborð vóru 46 ára gamli Peter Madsen, sum hevur bygt og eigur kavbátin, og 30 ára gamla kvinnan, sum er tíðindakvinna og sum skuldi skriva eina grein um kavbátin.
Men tá kvinnan ikki er komin aftur klokkan hálvgum trý um náttina, gerst unnusti hennara ørkymlaður og boðar myndugleikunum frá. Og so fer ein stór leiting í gongd, har bæði herur og løgregla eru uppií.
Um hálvgum 11 tíðina í gjáamorgun sæst kavbáturin í Køge Bugt.
Herurin fær radiosamband við Peter Madsen, skipara á kavbátinum, sum sigur at hann hevur tekniskar trupulleikar og skal royna at sigla kavbátin í havn. Hálvan tíma seinni fer Peter Madsen umborð á ein privatan skjóttgangandi bát og løtu seinni søkkur Nautilus á sjey metra dýpi.
Seinni í gjár boðaði politiið í Keypmannahavn frá, at Peter Madsen er skuldsettur fyri dráp.
Sjálvur noktar hann seg sekan. Hann sigur, at hann setti kvinnuna av við endan á Refshaleøen um hálvgum ellivu tíðina hóskvøldið. Men ongin hevur sæð svensku kvinnuna, síðan hon um sjey-tíðina fór umborð á kavbátin.
Í dag skal Peter Madsen so í grundlógaravhoyring.
Skip eru hjá kavbátinum, har tey fara at royna at taka hann uppaftur ella stabilisera hann so mikið nógv, at kavarar kunnu sleppa inn í hann.
Kavbáturin Nautilus er ein av heimsins størstu heimabygdu kavbátum. Peter Madsen hevur sjálvur sniðgivið og bygt hann saman við øðrum. Peter Madsen hevur eisini gjørt rakettir.


text:
Mærsk mist meir enn 40 prosent av virðinum eftir einum ári
Vánaligu oljuprisirnir og lægri altjóða fraktkostnaðir seta síni tíðiligu spor á Mærsk partabrævið.
Eftir einum ári frá februar 2015 til februar 2016 hevur partabrævið hjá Mærsk mist meir enn 40 prosent av virðinum.
Partabrævið fall eisini beinanvegin í samband við at ársroknskapurin fyri 2015 var kunngjørdur tann 10. februar. Longu áðrenn marknaðurin lat upp, var partabrævið fallið við heili 6 prosent, og er partabrævið fallið góð 10 prosent uppá tveir dagar.
Kursurin á partabrævinum hjá Mærsk er per 10. februar 2016 7.675. Hetta er júst tað sama kursurin var í oktober 2000, ella fyri meir enn 15 árum síðani, so langsigtað íløga í Mærsk partabrøv hevur ikki verið nøkur góð íløga.


text:
Vit ringja til Anju Nielsen, sum er stødd í Filipinunum, Manilla, hon virkar á einum trúðboðara hotelli. Eisini tosa vit við Pætur Gerðalíð, sum er staddur í einari lítlari bygd í Italia (1.800 fólk) har hann virkar saman við Regin Guttesen. Pætur og Regin koma saman við fýra italiumonnum til Føroyar á Ungdóms Samfelagsstevnu í Betesda í Klaksvík, sum verður í døgunum 27.-30. nov.
Vertur: Rógvi Joensen
Teknikari: Kristinn Akursmørk
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Ein ráðgevi hjá Church of England væntar forfylging fyri trúgvandi í Onglandi.
Sum limur í kirkjuráðunum í Canterbury og York, var Jayne Ozanne, í januar 2006 spurd um at skriva eina meting um, hvussu hon sá framtíðina hjá Church of England. Svarið varð meira radikalt enn erkabispurin hevði væntað, og eftir at miðlarnir fingu hendur á tí, hevur tað fingið nógva umrøðu í Onglandi.
Kjakið um homoseksuellar prestar og líknandi fara at oyða samkomurnar, stendur í svarinum, sum Ozanne skrivar. Tað verður stór forfylging og samkomurnar í vesturheiminum fara undir jørð, leggur hon afturat.
Forfylgingin verður fyri tað mesta sosial og økonomisk, við tað, at trúgvandi, sum hava frímóð ikki fáa týðandi størv, verða hildin til gjøldur fyri sína trúgv og noydd at hava trúnna fyri seg sjálv.
Samkomurnar verða, vegna innanhýsis mál, býttar sundur í smærri eindir, sigur hon við Magazinet. Mannaótti kemur at hava størri týdning enn gudsótti og trúgvin á alt Guds orð hvørvur. Tí verður roynt at gera eitt evangelium, ið verður sosialt viðurkent av øllum, sigur Jayne Ozanne.
Forfylgingin fer at fáa eina nýggja samkomu at reisa seg, har einstakir húsbólkar koma at mynda samkomuna, har øll verða samd í trúnni á náðina og sannleikan. Hetta fer alt at fara fram í tí dulda, sum ein mótstøðurørsla. Samkoman fer at hava greiða visjón, felagsmál og limirnir vilja verða sannførdir um ikki at elska seg og sítt egna lív, líka til deyðan, endar Ozanne.
Oyvin Kleiveland, Magazinet.no


text:
Ofta settir spurningar
Logga á og Limaskaps Trupulleikar
- Hví kann eg ikki logga á?
- Er tú skrásett/ur? Tað veit denn, tú má vera skrásett/ur fyri at logga á. Er tú blivin bannað/ur frá hesum forumið? (Eini boð vera skrivaði um tú er) Um so er, burdi tú sett teg í samband við vevmeistarin ella ein administrator fyri at finna út av hví. Um tú er skrásett/ur og tú ikki er blivin bannað/ur, men kann framvegis ikki logga á, so kannað og dupult kannað títt brúkara navn og loyniorð. Sum oftast er hetta trupulleikin; um ikki, so set teg í samband við ein administrator - tað kann henda seg, at instillingarnar í foruminum eru skeivar.
- Aftur til byrjan
- Hví skal eg skráseta meg?
- Tað er ikki sikkurt at tú noyðist - tað er upp til administratorin av foruminum at avgerða, um tú noyðist at verða skrásett/ur fyri at skriva innlegg. Tó, so gevur skráseting tær atgongd til møguleikar, ið ikki eru til staðar tá tú bert er vitjandi, so sum mynd til vangamyndina, privat boð, senda teldupost til aðrar skrásettar brúkarar, melda teg til brúkarabólkar, osv. Tað tekur bert nakrar fáar minuttir at skráseta seg og tað verður viðmælt at tú ger tað.
- Aftur til byrjan
- Hví blívi eg loggað/ur av automatiskt?
- Um tú ikki setur flugubein í feltið Logga meg á sjálvirkandi framyvir, vil tú bara vera loggað/ur á í eitt ávíst tíðarskeið í senn. Hetta er fyri at hindra, at nakar skal misbrúka tína konto. Fyri ikki at vera loggað/ur av automatiskt, skal tú seta flugubein í kassan, tá tú loggar inn. Hetta verur ikki viðmælt, um tú brúkar eina teldu sum tú deilir við onnur, t.d. á bókasavni, internet kafé, handilskúla, osv.
- Aftur til byrjan
- Hvussu kann eg fyribyrgja at mítt brúkaranavn kemur í listan yvir brúkarar ið eru online?
- Í tíni vangamynd finnur tú ein møguleika sum eitur Goym tín online status; um tú setur flugubein í her, so vera tað einans administratorar og tú sjálv/ur ið síggja tín online status. Tú er tá ein goymdur brúkari.
- Aftur til byrjan
- Eg havi mist mítt loyniorð burtur!
- Ikki fara í panikk! Títt loyniorð kann tú ikki fáa aftur, men tú kann fáa eitt nýtt. Fyri at fáa tað skal tú fara login síðuna og trýsta á Eg havi gloymt mítt loyniorð. Fylg síðani vegleiðingini á skerminum, og tú burdi veri online aftur uppá null komma niks.
- Aftur til byrjan
- Eg eri skrásett/ur, men kann ikki logga á!
- Kannað fyrst um tú hevur skriva rætt brúkaranavn og loyniorð. Um tey eru í lagið, so er eitt av hesum tveimum tingunum hent: um SVBPO (Skipan fyri at Verja Børns Privatsemi Online) support er tendra og tú trýsti á Eg eru minni enn 13 ára gamal/gomul tá tú skrásetti teg, má tú fylgja teimum upplýsingunum, ið blivu sendir til tín við telduposti. Um hetta ikki er tilfeldið, so manglar tín konto kanska at blíva tendra. Summi forum krevja at kontoðir blíva tendraðar, antin av tær sjálvum, ella av einum administratori, áðrenn tú kann logga á. Tá tú skrásetti teg stóð tað um tað var neyðugt at tendra kontoðina. Um tú fekk eitt teldubræv, so fylg vegleiðingunum ið har standa; um tú ikki fekk eitt teldubræv, so kannað um teldupost adressan tú hevur upplýst er røtt. Um tú er vís/ur í at teldupost adressan tú hevur upplýst er røtt, so set teg í samband við ein administrator.
- Aftur til byrjan
- Eg havi skrásett meg fyri eini tíð síðani, men kann ikki logga á longur!
- Tær mest sannlíku grundirnar fyri hesum eru: tú hevur skriva galið brúkaranavn ella loyniorð (kannað teldubrævið tú fekk sendandi tá tú skrásetti teg), ella at administratorurin av einari ella aðrari grund hevur sletta tína konto. Um tann seinna grundin er tilfeldið, er tað kanska tí at tú eingi innlegg gjørdi? Tað er vanligt fyri forum, at við jøvnum millum bilum at sletta brúkarar, ið eingi innlegg hava gjørt, fyri at minka um støddina á dátustovninum. Royn og skráset teg einaferð enn, og blív aktivur í kjakinum.
- Aftur til byrjan
Brúkara Innstillingar
- Hvussu kann eg broyta mínar innstillingar?
- Allir tínir innstillingar (um tú er skrásett/ur) vera goymdir í einum dátustovani. Fyri at broyta teir, trýst á Vangamynd leinkjuna í valmyndini ovast á síðuni.
- Aftur til byrjan
- Tíðirnar eru ikki rættar!
- Tíðirnar eru púra rættar; tó, tað sum tú sær er helst tíðir frá einari aðrari tíðarsonu enn tí, tú er í. Um hetta er føri, burdi tú broytt innstillingina í vangamyndini fyri tíðarsonu til tað sonu sum tú er í. Vinarliga legg til merkis, at tað at broyta tíðarsonu, eins og at broyta flestu aðrar innstillingar, krevur at tú er skrásett/ur. So um tú ikki er tað, er hetta eitt gott høvi at blíva tað!
- Aftur til byrjan
- Eg havi broytt tíðarsonuna, men tíðin er framvegis ikki røtt!
- Um tú er púra vís/ur í, at tú hevur broytt tíðarsonuna til tað røttu og tíðin framvegis ikki er røtt, er tannmest sannlíka grundin hon, at hetta forumið ikki ger mun á summar og vetrar tíð. So um summari kann tíðin vera ein tíma við síðuna av einari rættari klokku.
- Aftur til byrjan
- Hvussu kann eg hava eina mynd undir mínum brúkaranavnið?
- Tað kunnu vera tvær myndir undir einum brúkaranavni, tá ein hyggar at innleggum. Tann fyrsta er ein mynd ið vísir tína støðu. Hetta er vanligvís nakrar stjørnur ella kassar, ið vísa hvussu nógv innlegg tú hevur gjørt, ella hvønn status tú hevur í foruminum. Undir hesum kann vera ein størri mynd, ið á Enskum verur nevnd ein Avatar (á Føroyskum: guddómur klæddur í hold). Myndin er vanligvís einskila fyri hvønn brúkaran. Tað er upp til administratorin av foruminum at loyva, um myndir kunnu vera nýttar.
- Aftur til byrjan
- Hvussu kann eg broyta mín status?
- Vanligvís kann tú ikki broyta nakran status (tín status verur vístur beint undir brúkaranavninum í innleggum, og í vangamyndini). Flestu forum brúka status fyri at vísa á hvussu nógv innlegg tú hevur gjørt, og til at eyðmerkja serligar brúkarar. Til dømis, administratorar og moderatorar hava ein serligan status. Vinarliga lat vera við at misbrúka hetta forum við at skriva fult av onki sigandi innleggum, einans fyri at broyta tín status - tá fer tú allar helst at uppliva, at ein administratorur ella moderatorur minkar um hvussu nógv innlegg tú hevur gjørt.
- Aftur til byrjan
- Tá eg trýsti á eina teldupost lenkju hjá einum brúkara veri eg biðin um at logga á.
- Tíðanverri, einans skrásettir brúkarar kunnu senda teldupost ígjøgnum tann innbygda teldupost formin (um administratorurin hevur loyvt hesi hending). Hetta er fyri at fyribyrgja óreint brúk af teldupost skipanini av einum vitjandi.
- Aftur til byrjan
Innleggs Trupulleikar
- Hvussu geri eg eitt nýtt evni í einum rúmi?
- Nemt - trýst á tann viðkomandi knøttin (Nýtt Evni) tá tú er í einum rúmi, ella tá tú hyggur at einum evni. Tað kann vera at tað er neyðugt at vera skrásett/ur fyri at skriva nýggj evni. Hentleikarnar, ið eru tøkir fyri tær, eru vístir niðast á rúm-síðuni og evni-síðuni (í Tú kann skriva nýggj evni, Tú kann atkvøða í atkvøðugreiðslum, osv. listanum).
- Aftur til byrjan
- Hvussu kann eg broyta ella sletta eitt innlegg?
- Uttan so at tú er administrator ella moderator, kann tú einans broyta og sletta tíni egnu innlegg. Tú kann broyta eitt innlegg (summar tíðir einans eitt ávíst tíðarbil aftan á at tað var skriva) við at trýsta á broyt knøttin á tí viðkomandi innlegginum. Um onkur longu hevur svarað til títt innlegg, vil tú finna ein lítlan tekst stubba, næsta ferð tú hyggar at tínum innleggi aftur, ið sigur frá hvussu ofta tú hevur broytt í tí. Hesin tekstur vil einans vera har, um onkur hevur svara til títt innlegg; hann vil ikki vísa seg, um ein administratorur ella ein moderatorur hevur broytt títt inlegg (teir burdu skriva eini boð, har teir siga at teir hava broytt tað og hví). Vinarliga legg til merkis, at vanligir brúkarar kunnu ikki sletta eitt innlegg, tá onkur hevur svara til tað.
- Aftur til byrjan
- Hvussu kann eg knýta mína undirskrift til mítt innlegg?
- Fyri at knýta eina undirskrift til eitt innlegg, má tú fyrst gera eina; hetta verur gjørt um tína vangamynd. Tá hon er gjørd, kann tú seta flugubein í Knýt undirskriftina til kassan, tá tú ger eitt nýtt innlegg. Tú kann eisini knýta undirskriftina til øll innlegg automatiskt, við at seta flugubein í Brúka altíð undirskriftina kassan í vangamyndini. Tá kann tú tó framvegis forða fyri, at undirskriftin verur knýtt í einstøk innlegg, við at koyra flugubeinið úr kassanum, tá tú skrivar eitt innlegg.
- Aftur til byrjan
- Hvussu kann eg gera eina atkvøðugreiðslu?
- At gerða eina atkvøðugreiðslu er lætt! Tá tú skrivar eitt nýtt evni (ella broytir í tí fyrsta innlegginum í einum evni, um tú hevur loyvi til tað) burdi tú sæð ein Ger eina atkvøðugreiðslu form beint undir innleggs innihalds kassanum. Um tú ikki sær hann, so hevur tú allar helst ikki rættindi til at gera atkvøðugreiðslur. Tú eigur at skriva eina yvirskrift til atkvøðugreiðsluna, og gera minst tveir valmøguleikar. Fyri at gera ein valmøguleika, skriva ein møguleika í feltið Valmøguleikiog trýst á Nyggjan valmøguleika. Tú kann eisini seta tíðarmark á, hvussu leingi atkvøðugreiðslan skal verða. 0 merkir, at hon aldrin steðgar. Tað er eitt mark fyri, hvussu nógvar valmøguleikar tú kann gera. Hetta mark er sett av administratorum.
- Aftur til byrjan
- Hvussu kann eg broyta ella sletta eina atkvøðugreiðslu?
- Líka sum við innleggum, kunnu atkvøðugreiðslur blíva broyttar av tí sum hevur gjørt tær, einum administratori, ella einum moderatori. Fyri at broyta eina atkvøðugreiðslu trýstur tú á tað fyrsta innleggi í einum evni (atkvøðugreiðslunan verur altíð knýtt til tað fyrsta innleggi). Um eingin hevur atkvøtt enn, so kann ein vanligur brúkari (tann sum hevur gjørt hana) broyta ella sletta hana. Tó, um onkur hevur atkvøtt, kunnu einans administratorar og moderatorar broyta ella sletta hana; hetta er fyri at hindra, at fólk snýta, við at broyta valmøguleikarnar hálvan vegin ígjøgnum eina atkvøðugreiðslu.
- Aftur til byrjan
- Hví kann eg ikki koma inn í eitt ávíst rúm?
- Summi rúm kunnu vera avmarkað til serligar brúkarar ella brúkarabólkar. Fyri at hyggja at, lesa, skriva, osv. má tú hava serlig rættindi, ið tú einans kann fáa frá einum administratori ella einum moderatori, so tú burdi sett teg í samband við teir.
- Aftur til byrjan
- Hví kann eg ikki atkvøða í atkvøðugreiðslum?
- Einans skrásettir brúkarar kunnu greiða atkvøðu í atkvøðugreiðslum. Hetta er fyri at hindra svindil við úrslitinum. Um tú er skrásett/ur og framvegis ikki kann greiða atkvøðu, er tað allarhelst, tí at tú ikki hevur tey røttu rættindini.
- Aftur til byrjan
Útsjónd og Sløg av Evnum
- Hvat er BBkota?
- BBkota er ein serlig tillaging til HTML. Um tú kann brúka BBkotu, verur avgjørt av administratorinum. Tú kann eisini ógilda hana frá innleggi til innlegg, tá tú skrivar innlegg. BBkotan sjálv líkist nógv HTML: spjaldrini (á Enskum: tags) vera gird við [ og ] ístaðin fyri  , og tað gevur betri tamarhald á hvat og hvussu okkurt verur víst. Fyri fleiri upplýsingar um BBkotu les vegleiðingina, ið kann fáast atgongd til um síðuna, har tú skrivar innlegg.
- Aftur til byrjan
- Kann eg brúka HTML?
- Tað veldst um administratorurin loyvir tí; hann hevur fullkomi vald á tí. Um hann loyvir tí, so er tað sikkurt bert nøkur fá spjøldur ið rigga. Hetta er av trygdarávum, fyri at hindra fólki at misnýta spjøldrini, so at uppsetingin av síðuni kemur út av lagi, ella aðrir trupulleikar taka seg upp.
- Aftur til byrjan
- Hvat eru Íkorn?
- Íkorn (á Enskum: Smileys, Emoticons), eru lítlar myndir, ið kunnu brúkast til at vísa kenslur við, við at skriva ein lítlan tekst stubba, t.d. :) merkir glaður, :( merkir keddur. Listin yvir íkorn kann vera sæddur á síðini, har tú skriva innlegg. Royn ikki at yvirbrúka íkorn; tey kunnu skjótt gera, at eitt innlegg verur ólesiligt og moderatorarnir kunnu gera av at sletta tey, ella alt innleggi sum tað er.
- Aftur til byrjan
- Kann eg skoyta myndir uppí innleggini?
- Myndir kunnu saktans vera skoyttar uppí tíni innlegg. Tó, sum er er ikki møguleiki at senda upp (á Enskum: upload) myndir til hetta forum. Tú má tí gera eina leinkju til eina mynd, ið er á einum alment atkomuligum web-hotelli, t.d. www.min-sida.fo/mynd.jpg. Tú kann ikki gera leinkjur til eina mynd, ið liggur á tínari egnu teldu (uttan so at tað er ein alment atkomuligur servari) ei heldur til myndir ið liggja á síðum s.s. Hotmail ella Yahoo postkassum, síðum vardar við loyniorði, osv. Fyri at vísa myndir skal tú brúka BBkotu spjaldrið [img] ella tað í HTML (um tað er loyvt).
- Aftur til byrjan
- Hvat er ein Kunngerð?
- Kunngerðir eru ofta umráðandi upplýsingar, og tú burdi lisið tær skjótast til ber. Kunngerðir eru at finna ovast á hvørjari síðu, har ið tær eru skrivaðar. Um tú kann skriva kunngerðir veldst um loyvini, ið skulu til. Hesi loyvi vera avgjørd av administratorinum.
- Aftur til byrjan
- Hvat eru Klistrut evni?
- Klistrut evni eru at finna ovast, beint undir kunngerðum (um kunngerð er) í vel-rúm síðuni og bara á tí fyrstu síðuni. Tey eru sum regul sera umráðandi, so tú burdi lisið tey, so skjótt tú kann. Líka sum við kunngerðum, ger administratorurin av hvørji loyvi skulu til fyri at skriva klistrut evni í teimum ymisku rúminum.
- Aftur til byrjan
- Hvat eru Læst evni?
- Læst evni eru gjørd soleiðis av einum administratori, ella einnum moderatori. Tú kann ikki gera innlegg til eitt læst evni, og um nøkur atkvøðugreiðslu hoyrdi til evni, er hon enda av sær sjálvum. Evni kunnu vera læst av nógvum grundum.
- Aftur til byrjan
Brúkara Status og Bólkar
- Hvat eru Administratorar?
- Administratorar eru fólk, ið hava tann hægsta myndaleikan yvir øllum í hesum forumið. Hesi fólk kunnu avgerða allar síður av hvussu forumið virkar, s.s. geva loyvir, bannað brúkarar, upprætta brúkarabólkar og moderatorar, osv. Ein administratorur hevur eisini allar myndileikarnar sum ein moderatorur hevur - í øllum rúmunum.
- Aftur til byrjan
- Hvat eru Moderatorar?
- Moderatorar eru einstaklingar (ella bólkar av einstaklingum) hvørs arbeiði er at ansa eftir rúmunum frá degi til dags. Teir hava mynduleika til at broyta ella sletta innlegg og læsa, opna, flyta og klúgva evni í teimum rúmum teir eru settir at ansa. Vanligvís eru moderatorar til, fyri at hindra fólki í at fara av evninum (á Enskum: off topic) ella skriva grov ella ágangandi innlegg.
- Aftur til byrjan
- Hvat eru Brúkarabólkar?
- At gera brúkarabólkar er ein máti, ið administratorurin kann bólka brúkarar uppá. Hvør brúkari kann hoyra til fleiri bólkar (hetta er annarlagis í flestu øðrum forumum) og hvør bólkurin kann so fáa ymiskar mynduleikar. Hetta ger tað lættari hjá administratorinum at gera fleiri fólk til moderatorar í rúmum, ella at geva teimum atgongd til privat rúm, osv.
- Aftur til byrjan
- Hvussu kann eg blíva limur í einum Brúkarabólki?
- Fyri at blíva limur í einum brúkarabólki skal tú trýsta á leinkjuna Brúkarabólkar í valmyndini ovast á síðuni, og tú kann tá síggja teir bólkarnar ið eru. Ikki allir bólkar hava fríða atgongd - summir kunnu vera læstir og aðrir kunnu enntá hava goymdan limaskap. Um bólkurin er opin, kann tú biðja um at blíva limur, við at trýsta á tann hóskandi knøttin. Moderatorurin í bólkinum má góðkenna tína umsøkn; teir kunnu spyrja hví tú ynskir at blíva limur. Vinarliga ikki plága moderatorin, um hann ikki gevur tær limaskap - hann hevur sínar grundir.
- Aftur til byrjan
- Hvussu kann eg blíva Moderatorur í einum Brúkarabólki?
- Brúkarabólkar vera upprættaðir av administratorinum, ið eisini avgerð hvør skal vera moderatorur í bólkinum. Um tú er áhugað/ur í at gera ein nýggjan brúkarabólk, burdi tú fyrst sett teg í samband við administratorin, so royn at senda honum eini privat boð.
- Aftur til byrjan
Privat Boð
- Eg kann ikki senda Privat Boð!
- Tað eru tríggjar møguligar grundir fyri hesum; tú er ikki skrásett/ur ella ikki loggað/ur á, administratorurin hevur gjørt privat boð óvirkin, ella administratorurin hevur forða tær einsæris at senda privat boð. Um tað er tann triðja, burdi tú prøva at spurgt administratorin hví.
- Aftur til byrjan
- Eg blívi við at fáa óynskt privat boð!
- I framtíðini fara vit at gera ein skúgva til viks lista (á Enskum: ignore list) til privat boð skipanina. Tó, sum er, um tú framhaldandi fær óynskt privat boð frá onkrum, so sig tað við administratorin - hann hevur mynduleikan at forða einum og hvørjum brúkara at senda privat boð yvurhøvur.
- Aftur til byrjan
- Eg havi fingið ein grovan ella hóttandi teldupost frá onkrum í hesum forumið!
- Tað eru vit keddir av at hoyra. Teldupost skipanin í hesum forumið inniheldur eina trygdarskipan, ið kann finna fram til brúkarar ið senda sovornan teldupost. Tú burdi sent ein teldupost til administratorin, við einum avritið av teldupostinum tú hevur fingið. Tað er sera umráðandi at fáa teksthøvdi við (tað inniheldur upplýsingar um tann ið sendi teldupostin).
- Aftur til byrjan


text:
24. Mar 2017
Árligi umboðsráðsfundurin hjá sparikassanum var hósdagin 23. mars 2017. Ársroknskapurin fyri 2016 varð framlagdur og góðkendur. Ársúrslitið eftir skatt var 14,3 mió. kr. Nevndarval var eisini á skránni. Karl Heri Joensen og Frimodt Rasmussen stóðu fyri vali,...
20. Mar 2017
Í dag - 20. mars 2017 - hava Norðoya Sparikassi og Havnar Fimleikafelag undirskrivað 2 ára stuðulsavtalu í deild sparikassans í Miðlon. Avtalan ber í sær, at Norðoya Sparikassi er høvuðsstuðul hjá Havnar Fimleikafelag kappingarárini 2017 - 2018 og 2018 - 2019. Partarnir fegnast...
17. Mar 2017
Úrslitið eftir skatt í 2016 var eitt avlop á 14,3 mió. kr., móti 13,7 mió. kr. í 2015. Eginognin rentaði sostatt við 7,1 %. Solvensurin var við árslok 19,1 %. Virksemið økistVøksturin í útlánum var 6,0 % ella 96,6 mió. kr....
16. Mar 2017
Leygardagin 18. mars kl. 11.00 skipar Treysti fyri árligari Silvarenning í Klaksvík. Tilmelding fer fram á deildini hjá Norðoya Sparikassa í Klaksvík leygarmorgunin 18. mars millum kl. 10.00 og 10.45. Skrá fyri renningina: 10.00-10.45 Tilmelding á deildini hjá Norðoya...
13. Mar 2017
Brúkar tú gomlu innritanina við Java til Netbankan á teldu, ber ikki til at brúka Mozilla Firefox longur. Í staðin ber til at brúka Internet Explorer á PC og Safari á Mac. Við NemID sleppur tú undan Java. Tú...
08. Mar 2017
Klaksvík, tann 8. mars 2017Umboðsráðsfundurin hjá Norðoya Sparikassa verður hósdagin 23. mars 2017 kl. 17.00 á Klaksvíkar Sjómansheimi, Víkavegur 38, KlaksvíkDagsskrá:Val av fundarstjóra. Nevndin velur fundarstjóranFrágreiðing nevndarinnar um virki sparikassans í farna áriFramløga av grannskoðaðum ársroknskapi til góðkenningarAvgerð um nýtslu av avlopi ella rindan...
16. Feb 2017
Orsakað av dagføringum hjá Nets (áður PBS) tann 20. februar 2017, kl. 01 - kl. 04, kann roknast við óreglusemi í sambandinum. Hetta kann órógva, so ikki kann rindast við gjaldkortum, í nevnda tíðarbili. ...
31. Jan 2017
Nú kanst tú kjatta við okkum her á heimasíðuni. Vit svara fegin spurningum um t.d. lán, samansparing, gjaldkort, netbankan ella annað. Vit kjatta hesar tíðir: Mánadag - fríggjadag kl. 09.30 - 16.00 Hósdag kl. 09.30 -...


text:
Mona Breckmann
17.07.2017 - 08:03
Tíðindi > Heilsa & Umhvørvi > Heilsa & Vælvera
Seinastu mánaðirnar havi eg granskað nógv í kropsmáli. Og av tí sama eri eg farin at eygleiða fólk rundan um meg meira. Fyri nøkrum vikum síðani var eg til eitt tiltak í London. Tiltakið var ein upplagdur møguleiki at granska kropsmál natúrliga. Hvussu brúktu fólk og eg sjálv kroppin til at heilsast? Hetta varð sera áhugavert og undirhaldandi. Eitt tað fyrsta, eg sá, var tann klassiska, klombruta heilsanin. Tann eini vildi fevna, ímeðan hin var í ferð við at rætta hondina fram. Tað bleiv so ta pínliga, hálva klemmi við einum kleimdum armi.
Hvussu vita vit, nær vit skulu klemma fólk ella geva eitt lógvatak?
Lat okkum hyggja nærri at hesum báðum fyribrigdum og finna út av, hvussu tú kanst velja eftir tørvi, hvør heilsanin skal vera.
Lógvatak
Tá fólk vilja heilsa við lógvataki, venda tey eina øksl ímóti tær og rætta ein arm út, tá tey koma tætt. Hetta er títt tekin um at gera tað sama.
Hav tó í huga, at lógvatakið ikki er fullkomið enn. Hetta kann sýnast sjálvsagt fyri summi, men tað eru tó fleiri, ið kunnu læra av hesum. Rætt lógvan loddrætt út og rist hægst tríggjar ferðir. Tað eru tvey lógvatøk, ið vit helst mugu halda okkum frá. "Tí deyða fiskinum" (The Dead Fish), har hondin hongur og hevur einki tak. Ella knúsaranum (The Bone Crusher), har takið er so fast, at neyðardýrið byrjar at síggja stjørnur. Tað fullkomna lógvatakið er sostatt onkustaðni mitt ímillum - alt eftir, hvør móttakarin er. Eg fari at skriva meira um lógvatakið seinni í einari aðrari grein.
Klemm (fevning)
Summi fólk velja at klemma heldur enn at brúka lógvatakið. Tá heilsan er eitt klemm, nærkast tey við opnum ørmum og teirra bulur vendir ímóti tær.
Fyri at sleppa undan tí klombrutu heilsuni er frægast at lesa persónin av og fylgja við. Men um persónurin eisini stendur og lesur av ella er afturhaldin, kanst tú lesa støðuna og síðan taka stig til, hvørs lógvatak ella klemm er besta loysnin.
Nú summarið er í hásæti, og nógv tykkara koma saman í gleði og gleim m.a til stevnur og veistlur, kundi verið áhugavert at eygleitt, hvussu heilsað verður uppá tey, tú møtir.
Eg fari so at gera mítt besta ikki at geva fólki ein deyðan fisk ella eitt pínligt hálvt klemm.
Eg ynski tykkum eina góða viku.
Vit síggjast næsta mánadag.


text:
Súkklustólur
Tú kanst hava tvey børn undir 6 ár við tær á vanligari súkklu, um tú ert minst 15 ár. Børnini skulu vera væl íbundin, hava nakkastuðul og vera vard soleiðis, at føturnir ikki koma inn í snælduna á hjólinum. Eisini verður mælt til, at børnini eru í súkkluhjálmi.
Krøv til súkklustólin
- Barnið skal duga at sita, áðrenn tú kanst súkkla við tí á súkklustóli. Flestu børn duga at sita, tá tey eru um 9 mánaðir.
- Súkklustólurin skal hóska til aldur og vekt hjá barninum. Hav barnið og súkkluna við, tá tú keypir súkklustól, so tú kanst finna tað slagið, sum hóskar best til tykkum.
- Á súkklustólinum skulu vera fótstuðlar og reimar at halda fótunum føstum við.
- Í stólinum skal vera eitt belti at binda barnið við. Bestu beltini hava H- ella Y-skap.
- Súkklustólurin skal vera spentur fastur í súkklustellið. Tað er tryggari, enn um stólurin bara er festur í viðførisberan.
Súkklustólur aftan
Barnið situr ofta best í einum súkklustóli, sum er festur aftan, tí betri pláss er til rygg- og armstuðul. Barnið hevur tó ikki so gott sýni, og tað kann vera torført at tosa saman á súkkluni. Barnið kann sita í súkklustóli aftan, til tað er um 5-6 ára gamalt ella vigar 20-25 kg. Minst til hjálmin.
Súkklustólur framman
Situr barnið í súkklustóli, sum er festur framman á súkkluni, fæst lættliga samband millum barnið og tann, sum stýrir súkkluni. Barnið hevur gott sýni, men tað verður eisini plágað av vindi og regni. Súkklustólar framman kunnu brúkast, til barnið er 2-3 ára gamalt ella vigar 12-15 kg. Minst til hjálmin.
Súkkluviðfestisvognur
Loyvt er at hava tvey børn í einum súkkluviðfestisvogni. Børnini skulu vera íbundin hvørt á sínum sessi og vera í hjálmi. Skilagott er at seta endurskin og ein vimpil á aftan á viðfestisvogninum, so hann sæst betur.


text:
31. Aug 2011
Henda greinin varð prentað ímai í ár - sama dag, sum atkvøtt varð um stjórnarskipanina á tingi. Tíverri hendi júst tað, sum eg óttaðist fór at henda... )Tá tað besta forðar tí góða Í dag kann arbeiðið at smíða okkara fólkaræði eitt sjálvstøðugt...
31. Aug 2011
(Hetta er eitt alment bræv um, hví eg meldaði meg úr Tjóðveldinum í vár. Eg skal kanska viðmerkja, at ein fullsamdur Javnaðarflokkur atkvøddi FYRI uppskotinum til føroyska stjórnarskipan. So hóast eg havi skift flokk, so havi eg ikki skift politikk). --Revolutiónin og felagsnevnarin ...
31. Aug 2011
Treytin fyri at ein tjóðskapolitisk loysn skal bera til er, at øll kenna seg heima í henni - bæði loysingarfólk og sambandsfólk (Hetta er talan, sum eg helt fyri Unga Tjóðveldinum á Doktaragrund ólavsøkudag í ár) Fyrst vil eg takka Unga...
31. Aug 2011
(Henda greinin er skrivað i sambandi við, at Dan Klein av órøttum ákærdi meg fyri at hava fingið dupulta løn, tá eg sat á fólkatingi) Tá eg sat á fólkatingi í 2008, hevði eg lógarkrav uppá eisini at fáa løn frá Løgtinginum. Dan Klein...


text:
Orð: Gamal írskur sálmur
Lag: Írsk fólkalag
Týtt: Øssur Berghamar
1. Veri tú altíð mín dýrasta sjón,
Harri mín – tú ert mín verja og vón.
Ver mær í huga á degi og nátt,
veit tú í hvíld og í vøku mær mátt.
2. Orðið tú ver mær – og vísdómur við.
Vera eg vil hjá tær, statt mær við lið.
Tú ert mín faðir, títt barn eri eg,
fjaldur í tær kann ei ilt saka meg.
3. Skjøldur og svørð tú í stríðnum mær ver,
hjartans míns gleði í tær eina er.
Mín sálarverja og vernd ert tú mær.
Vend mær mót himli – mín kraft er í tær.
4. Heiður og ríkdómur metta ei kann,
varandi virði í tær bert eg fann,
tú og tú eina ert alt nú hjá mær,
ævinnar Kongur, mín ogn er í tær.
5. Himmalsins drottur, tú sigurin vann,
so eg við tær heim í dýrd fara kann.
Vinurin besti, mín klettur, mín vón,
Harri um ævir – ver altíð mín sjón.


text:
Gaming og eSport
eSportur er ein tøkniligur ítróttur og er nógv meira enn bara at “spæla við teldu”. Ert tú áhugaður í at royna telduspæl á einum meira innihaldsliga støði? So er hetta nakað fyri teg at velja sum valbreyt í eNám.
Í Gaming og eSport fara vit í dýpdina í at venja til at blíva tey bestu í einum kappingarumhvørvi. Sum vit kenna frá ørðum ítróttargreinum krevst nógv venjing, viljastyrki og úthaldni.
Undirvísingin er 6 tímar um vikuna.
Gaming og eSport er mentan, søga og tíðindi. Vit fara at royna gaming sum ítriv og og vísa aðrar inntøkumøguleikar so sum stroyming og video framleiðslu. Vit gera mods (at forrita, gera ljóð, list, skriva), og ikki minst: Skapa okkum eitt jaligt umhvørvi við spildurnýggjum gamingteldum.
Næmingar sum velja breytina fáa:
1. Innlit í e-sport heimin
2. Praktiska venjing.
3. Ástøði, hugtøk og orð.
4. Læra um samskifti og samarbeiði.
5. At læra at íðka gaming á sunnan og hóvsaman hátt.
Hvør næmingur fær kunnleikar sum tey kunnu brúka í ørðum sambandi, seinni í síni útbúgving ella arbeiði.
Tað kann t.d vera:
- Ástøði - Vitan og royndir innan djúpa tøknisliga gransking.
- Motorikkur - Skjótari refleksur og førleikan hugsa skjótt at taka avgerðir rættstundis.
- Samstarv - Betri fatan av lið dynamikki og ætlanarlegging av málum og deilmálum.
- Samskifti - Førleikan at samskifta á stuttan, skjótan og greiðan hátt tá tað er neyðugt.
Leinkja til esport.fo
Gaming og eSport breytin hevur eina almenna Twitch kanal har tað verður stroyma hvønn Fríggjadag. Leinkja til síðuna: Twitch - SvS Gaming og eSport
Skúlastaður: Skúlin við Streymin


text:
Á fundi á skrivstovuni hjá Atlantic Airways í dag varð seravtala fyri fólk, ið hava rætt til fylgjarakort frá MBF, undirskrivað.
Avtalan merkir, at fylgjarin hjá tí ferðandi, sum hevur MBF fylgjarakort, fær 50% í avsláttri av grundprísinum, tó ikki av ferða- og avgreiðslugjøldum, og øðrum serprísum.
Vit eru rættiliga fegin um avtaluna, ið heilt víst kemur nógvum fólkum tilgóðar.
Síðan MBF gjørdi fyrstu avtaluna um fylgjaraskipan, ið kom í gildi 1. januar 2015, er skipanin vorðin rættiliga víðfevnd. Við hesari avtaluni við Atlantic Airways í dag eru fá støð, ið ikki eru fevnd av fylgjaraskipanini, og hetta fegnast vit um.
Onki er at ivast í, at fylgjarakortið er komið fyri at vera, og vóna vit, at so mong sum gjørligt fáa ágóðan av kortinum.
Á myndini eru Ása Olsen, aðalskrivari í MBF, Jóhanna á Bergi, stjóri í Atlantic Airways, og Tóra við Keldu, forkvinna í MBF.


text:
Bretar fáa nú lægri partafelagsskatt enn Føroyar
Bretar leggja nú trýst á og fáa lægri partafelagsskatt. Partafelagsskatturin í Bretlandi er í løtuni millum lægstu lond og er 20 prosent, men hetta er ikki nóg mikið og komandi árini verður hann settur enn longur niður, so hann í 2020 bert verður 17 prosent.
- Partafelagsskattur er ein tann mest skeivi og óproduktivi skatturin í finst, segði bretski fíggjarmálaráðharrin George Osborne í einari talu, tá hann kunngjørdi at partafelagsskatturin nú skuldi setast enn longur niður.
Nú bretar seta sín partafelagsskatt niður fylgja teir eftir rákinum, har londini rundan um okkum í stóran mun hesi seinastu mongu árini hava valt at seta partafelagsskattin niður.
Í Føroyum hevur partafelagsskatturin seinastu mongu árini verið 18 prosent, og millum lægstu í Evropa. Tá føroyski partafelagsskatturin var hægst var hann 49 prosent.
Føroyska løgtingið hevur í mong ár hildið fast við góð skattlig viðurskifti fyri vinnuna, men hendan hugsan er seinastu árini broytt, har munandi eyka skattatrýst er lagt á høvuðsvinnurnar fiskivinna og aling.
Væntast kann tí, at føroyska alivinnan kemur at gjalda ein effektivan skatt í 2016 uppá útvið 30 prosent. Hetta ger kappingarføri hjá okkara altjóða fyritøkum nógv verri, og kemur í 2016 at kosta Føroya landi arbeiðspláss.


text:
Lítla ríkið Monako er á Miðjarðarhavsstrondini, tætt við italska vesturmarkið. Mitt inni í landinum er býurin Monte Carlo, kendur fyri sítt spælikasino og Grand Prix-kappkoyringina. Monako er frælst fúrstadømi, og síðan 1297 hevur Grimaldiættin stýrt landinum. Frá 1641-1817 var Monako saman við Fraklandi. Bara lítil partur av fólkinum er úr Monako; meiri enn helmingurin eru franskir borgarar.
Lýggja veðurlagið í Monako og glæsiliga umdømi landsins draga túsundtals ferðafólk. Nógv ríkfólk flyta hagar at búgva, tí skatturin er lágur. Mong teirra hava stórar stuttleikabátar liggjandi fyri teymi í gomlu havnini. Monako er eisini altjóða handilsmiðdepil.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Monako
Vídd: 1,95 km2
Fólkatal: 33.000
Alment mál: franskt
Átrúnaður: kristindómur 95%, aðrar 5%
Stýrirlag: fúrstadømi
Gjaldoyra: evra


text:
Námsfrøðiliga yrkið fyri hóttafalli!
Fyri fólk uttanfyri námsfrøðiliga øki kann núverandi ósemja tykjast trupul at skilja. Tað, at allir partar vrakaðu semingsuppskotið, og at semingsmaðurin sigur, at har er einki at arbeiða við, vísir, at støðan er fast løst og partarnir standa langt frá hvørjum øðrum. Fyri námsfrøðiliga yrkið eru hesar lønarsamráðingar rættiliga avgerandi, kanska altavgerandi.
Námsfrøðiliga yrkið stendur tí við einum vegamóti! Framtíðin fyri námsfrøðiliga yrkið verður helst avgjørd út frá úrslitinum av hesum samráðingum. Hendan støðan snýr seg um nógv meira enn bara lønarhækking og betri sømdir, hetta snýr seg stutt sagt um námsfrøði sum yrkisøki. Vit hava áður gjørt vart við, at tørvurin á námsfrøðingum er risastórur. Bara á dagstovnaøkinum mangla uml. 500 námsfrøðingar, bara fyri at uppfylla minstakravið í Dagstovnalógini. Hetta er ein stórur trupulleiki og ávirkar góðskuna á tí tilboði, sum kommunurnar kunnu bjóða sínum borgarum.
Seinastu árini er áhugin fyri at søkja inn á Námsvísindaligu deild á Setrinum støðugt minkandi, eitt nú vóru bara 40 umsøkjarar til 35 pláss í 2017. Samstundis eru framvegis nógv, ið eitt nú velja at lesa til lærara, hóast arbeiðsloysið har er stórt, men har eru bæði lønarviðurskifti og eftirløn munandi betri.
Um vit hyggja at øðrum yrkisbólkum, sum líkjast okkara, har ein kann arbeiða við menniskjum og gera mun í lívinum hjá øðrum, so eru tey frammanfyri okkum, bæði viðvíkjandi arbeiðsumstøðum, lønum og eftirlønum. Tvs. um ein umsøkjari ivast millum tvær javnsettar útbúgvingar, so eru sannlíkindini størri, at lønarlagið kemur at avgera, hvørja útbúgving ein velur. Ein støðug tilgongd av nýggjum fólkum er avgerandi fyri, at námsfrøðiliga yrkið áhaldandi kann mennast. Um henda tilgongdin steðgar, er vandin, at námsfrøðiliga yrkið doyr.
Endin verður, at vit standa eftir við innihaldstómum dagstovnum. Tey, sum veruliga eru fyri missi í hesum, eru børnini. Tey koma ikki at fáa tað tilboð, teimum tørvar, og møguleikan fyri avbjóðingum, sum ger, at tey í síðsta enda verða stimbrað og ment, sum tey skulu.
Men størsti taparin í hesum stríðnum verður tað føroyska samfelagið. Tað er tí av alstórum týdningi, at vit øll standa saman og stuðla Føroya Pedagogfelag í hesum stríðnum, so vit eisini í framtíðini kunna kalla okkum eitt framkomið samfelag.
Tað skal tí vera okkara vón, at bæði lands- og kommunalpolitikar síggja álvaran í hesum, og VELJA at raðfesta námsfrøðiliga yrkið!
Dagstovnaráðið hjá Føroya Pedagogfelag


text:
Barbara Holm 03.01.2018 (16:15)
Nú endar uppsøgnin hjá Rigmor Dam
Sigmund Poulsen, sakførari hjá Liljuni Weihe, sigur við Miðlahúsið í dag, at málið um uppsøgnina av tíðindaleiðaranum nú endar hjá Rigmor Dam, landsstýriskvinnu í Mentamálaráðnum. Tí í vikuni verður uppsøgnin av Liljuni Weihe kærd til Mentamálaráðið. Somuleiðis varð millum jól og nýggjár biðið um, at eingin nýggjur tíðindaleiðari verður settur, fyrr enn Mentamálaráðið hevur tikið støðu til kæruna.
- Eg siti í løtuni og skrivi kæru til Mentamálaráðið um ósakliga uppsøgn av Liljuni Weihe. Eg vænti at hava kæruna klára í vikuni eftir nýggjár. Eg vil heita á ráðið um at biðja Kringvarp Føroya bíða við at søkja eftir ella at seta tíðindaleiðara fyrr enn kærumálið um uppsøgn hennara er avgreitt, skrivaði Sigmund Poulsen millum annað til Mentamálaráðið millum jól og nýggjár.
- Starvið sum tíðindaleiðari í KVF er eitt serligt starv, sum bert eitt er av í Føroyum, og verður nýggjur tíðindaleiðari settur nú, kann Liljan Weihe vera fyri álvarsomum rættarbroti, um uppsøgnin verður ógildað; tí so sleppur hon ikki aftur til arbeiðis allíkavæl, um annar persónur er settur í starvið. Tað má bera til hjá KVF at hava fyribilsleiðara, meðan kæran verður viðgjørd, sigur Sigmund Poulsen, sakførari.
Víðari sigur hann, at biðið verður tískil um, at komandi kæran fær uppsetandi virkning upp á starvsetan av øðrum tíðindaleiðara.
Síðani Miðlahúsið fyrstu ferð skrivaði um orrustuna í Kringvarpinum, síðst í november mánaði, hava vit biðið um viðmerkingar í málinum frá Jón Brian Hvidtfelt, formanni í Felagnum Føroysk Miðlafólk, frá Øssur Winthereig, nevndarlimi í sama felagnum, frá Ivani Niclasen, redaktøri í Kringvarpinum, sum alment hevur greitt frá einari ósemju í Kringvarpinum, frá Johnny í Grótinum, kringvarpsstjóra og frá Rúna Heinesen, stýrisformanni. Somuleiðis hava vit spurt Rigmor Dam um eina viðmerking. Vit hava eisini roynt at fingið viðmerking frá teimum trimum journalistunum, sum vendu sær til Kringvarpsstýrið eftir uppsøgnina av tíðindaleiðaranum. Men eingin teirra vil siga nakað um orrustuna í Kringvarpinum enn.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Samgongan og onkrir andstøðulimir hava viðtikið eina fíggjarlóg, ið tey ikki hava lisið, og sum við síni 2% av øllum kontum politikki, vitnar um fullkomiligan mangul uppá politikk og mangul uppá samgongu.
Hetta kann bert takast sum ein staðfesting av, at Føroyar liggur í stjórnarloysi.
Fíggjarlógin er 465 síður long og varð klár fríggjadagin, hon var viðtikin fyrstu ferð leygardagin, og endaliga viðtikin sunnudag, eingin tinglimur hevur havt tíð at lesa hana, í øllum førum ikki nóg væl til at skilja avleiðingarnar av henni.
At skera alt yvir ein kamb er ikki politikkur. Hetta er í besta falli ein roynd at halda fast í valdinum, hóast man als ikki hevur neyðuga førleikan.
Eg fari tí at biðja landsstýrisfólkini, Kaj Leo Johannesen, Jóannes Eidesgaard, Johan Dahl, Anniku Olsen, Jacob Vestergaard, Helenu Dam á Neystabø, Jørgen Niclassen, Aksel Vilhelmson Johannesen og Rosu Samuelsen, ið hava staðið aftan fyri hesa demokratiskt vanvirðiligu gølu, umframt Alfred Olsen, Andrias Petersen, Annfinn Kallsberg, Annitu á Fríðriksmørk, Bjarna Djurholm, Bjørn Kalsø, Edmund Joensen, Eyðgunn Samuelsen, Gerhard Lognberg, Hans Paula Strøm, Heðin Zachariasen, Heina O. Heinesen, Helga Abrahamsen, Jákup Mikkelsen, Jaspur Vang, Jógvan á Lakjuni, John Johannesen, Katrin Dahl Jakobsen, Marjus Dam, ÓIa Breckmann, Páll á Reynatúgvu og Poul Michelsen, um at leggja frá sær. Tit hava gjørt nokk mest t‡dningarmestu demokratisku avgerðina í longri tíð til láturs.
Heimurin er í kreppu og tit hava ikki megna at geva okkum eina virðiliga fíggjarlóg – tit hava ikki megna at geva okkum eina veruliga fíggjarlóg. Tit hava svikið Føroyar, tit hava svikið álit veljarans og tit hava svikið tykkara ábyrgd. Gevist! Gevist! Gevist! eg bøni tykkum: GEVIST!


text:
Miðvík handað Bakkafrost
Tann eina av tveimum nýggjum tvíkiljum, sum er og verður bygd á Mest í hesum døgum, varð handað Bakkafrosti í dag.
Eini 150 fólk høvdu leitað sær oman á maskinverkstaðin hjá Mest í Havn, har skipað var fyri lítlari samkomu á middegi. Jón Purkhús, sum er deildarleiðari fyri aliøkið norður hjá Bakkafrosti, tók ímóti.
Arbeiðið uppá tvíkiljurnar báðar byrjaði 16. august í 2016, og fyri einari viku síðani varð fyrsta tvíkiljan, við navninum Miðvík, sjósett. Síðani tá hevur verið arbeitt við at fáa skipið heilt liðugt, og eitt nú er krani settur í og royndartúrar eru gjørdir.
Miðvík er 15,34 metrar til longdar og 8 metrar breið, og kemur at virka út frá Norðdepli.
Tíðliga seinnapartin varð kósin sett móti Hvannasundi.
Kelda: portal.fo


text:
Ein av fólkakærastu sangarinnum í Bretlandi er Vera Lynn, sum verður 100 ár 20. mars.
Í hesum sambandi kemur ein nýggj útgáva á marknaðin, har fleiri av hennara gomlu sangum eru re-mastraðir. Og nú verður eisini tosað um møguleikan fyri, at ein 100 ára gomul kann enda ovast á bretska tónatindinum – tað er ongantíð hent fyrr.
Vera Lynn bleiv serliga vælumtókt undir krígnum og fekk eyknevnið ”The Forces' Sweetheart”, tí hon ferðaðist runt og sang fyri hermonnum. Millum hennara kendastu sangir eru ”We'll Meet Again”, ”Sailing” og ”The White Cliffs of Dover”.
”Tað er av sonnum ein eyðmjúk kensla at vita, at fólk framvegis dáma hesar sangirnar, sum eru so gamlir nú, og tað vekir tær gomlu kenslurnar aftur,” sigur Vera Lynn í eini fráboðan.
”Eg gjørdi bara mítt arbeiði sum sangarinna – og tað er so vakurt hjá mær at hoyra mínar sangir aftur á ein fullkomiliga nýggjan hátt.”
Sangirnir hjá Veru Lynn gjørdu hana til eitt súmbol um vón og frið hjá bretskum og sameindum hermonnum, sum stríddust undir seinna heimsbardaga.
Ætlanin er, at nýggja útgávan kemur á marknaðin 17. mars í ár, tríggjar dagar áðrenn 100 ára føðingardagin.
Kelda: Reuters


text:
Nes kommuna ynskir øllum borgarum eini gleðilig jól og eitt eydnuberandi nýggjár.
- Ársroknskapurin og frágreiðing fyri 2016
- Skrivstovan verður stongd frá 24. juli til 9. august
- Levi gull vinnari í Racerunning
- Tilmeldingarlisti til grundstykkir
- Nógv fólk heilsaðu uppá Rynkurnar
- Team Rynkeby vitjar á Toftum í morgin
- Jóngerð Guttesen nýggjur leiðari í Roðanum
- Fimleikahøllin og Svimjuhøllin
- Roðin søkir eftir Leiðara
- Jákup R. Hansen helt fyrilestur um Fríðrik Petersen
- Minningar-gudstænasta um Fríðrik Petersen próvst
- Bingjuplássið stongt
- 500-600 fólk til hugnaløtu við Toftavatn
- Roðin søkir eftir Leiðara
- Jákup R. Hansen helt fyrilestur um Fríðrik Petersen
- Minningargudstænasta um Fríðrik Petersen próvst
- Bingjuplássið stongt leygardagin 3. juni 2017
- 500-600 fólk til hugnaløtu við Toftavatn
- Ársroknskapurin fyri 2016 samtyktur
- Næmingakonsertir í Løkshøll útsett
- Ársroknskapurin fyri 2016 samtyktur
- Summarkvøld við Toftavatn flutt til mikukvøldið
- Næmingakonsertir í Nes Sóknar Musikkskúla
- Gamlagerði á breddan leygardagin
- Ruddingardagurin verður leygardagin 20. mai


text:
Tað er ikki mongum beskorið at koma út við einum yvirskoti upp á góðar 400 mió. kr., einum rakstrarvøkstri á uml. 2,5%, (umframt lønarvøkstur) einum vøkstri í fólkatalinum, ja, við einans einari minking, og tað er í arbeiðsloysistølunum.
Einar fjøltáttaðar Føroyar
Útreiðsluvøksturin er helst ov stórur, tí henda samgongan lovaði varsemi. Men nógv tiltrongdar raðfestingar eru gjørdar kring alt landið!
Rættiliga nógv er at tríva í, so hetta verður bert í fáum orðum at siga frá onkrum av tí, fíggjarlógin í 2018 umfatar.
Vit hava framt eina stóra og krevjandi yvirtøku av húsfólka-, familju- og arvarættarøkinum – eitt tað størsta og tyngsta øki at yvirtaka og umsita! Og eg fari at ynskja landsstýriskvinnuni og okkum øllum til lukku á sjálvbjargnisleið.
Náttúruverndarøkið verður uppraðfest, nú vit fáa nýggja náttúruverndarlóg í 2018 og umsiting við førleikum. Barnaøkið er somuleiðis uppraðfest, og barnsburðarfarloyvið er longt upp í 46 vikur.
Kreativar vinnur eru raðfestar. Nýggj fiskivinnulóggáva fer at skapa størri virðisøking, burðardygd og inntøkumøguleikar fyri land og fólk, og alilóggávan er nú eisini á gáttini. Størri framleiðsla innan landbúnaðarvørur, hóast ynskiligt er við meiri, etiskt ráð skal breiðka og dýpa um kjakið, eitt styrkt sjúkrahúsverk, granskingarmøguleikar og mong, mong onnur góð mál.
Hetta er eitt heilt annað samfelag, enn tað eg vaks upp í og átti míni børn í.
-Føroyar eru vorðnar eitt stað, tey ungu vilja búleikast í.
Norðoyggjar og Eysturoy
Í norður- og eysturøkinum eru stórar og góðar íløgur í væntu. Tekniska økið er lyft, so nú er játtað 6,8 mió til tól á Tekniska skúla í Klaksvík, og við hesum eru yrkisútbúgvingarnar nú allar dagførdar um alt landið! Tvey komandi árini verða 21 mió kr. játtaðar á Klaksvíkar Sjúkrahús: 6 mió til at fyrireika eitt nýtt tilboð í Føroyum um viðgerð av seinheilaskaddum, sum verður bjóðað sjúklingum, ið annars verða sendir av landinum. Gulu læknahúsini verða varðveitt og sett í stand til tað virksemið.
Miðnám á Kambsdali verður um- og útbygt fyri 30 mió. kr komandi fýra árini. Í 2018 eru 5 milliónir settar av, og við hesum verða allir miðnámsskúlarnir kring landið á sama støði.
Og so verður farið undir at byggja nýggjan húsarhaldsskúla í Klaksvík komandi ár. Í 2018 eru 2 mió settar av og næstu árini 11 milliónir afturat.
Rokksavn og undirsjóarsavn
Tvær slóðbrótandi verkætlanir í Klaksvík fara at síggja dagsins ljós í næstum.
Einstaklingar hava tikið stig til Føroya Rokksavn í Klaksvík við endamáli at skipa føroysku rokksøguna í eitt savn. At varðveita og lýsa føroysku rokksøguna er bæði forvitnislig og nýskapandi ætlan, og tí hevur samgongan valt at stuðla hesum við 100t kr.
Samgongan hevur somuleiðis valt at stuðla undir projektering av undirsjóarakvarium á Borðoyavík, ið Føroya Sjómannadagur fer undir í næstum.
Føroya Sjómannadagur er sjálvboðin felagsskapur, ið hevur tikið stig til mangar kreativar verkætlanir, og nú eru ætlanir so um eina øðrvísi og nýhugsaða verkætlan á botni. 200t kr. eru settar av til hetta.
Óluva Klettskarð, Tjóðveldi


text:
Nýggj HB fløga
Í samband við dystin ímillum HB og ÍF í morgin, gevur U12 dreingjaliðið hjá HB eina fløgu út, við trimum spildurnýggjum HB sangum.
Umframt tittullagið “Gev mær H”, sum U12 dreingirnir sjálvir syngja, eru tað sangurin "Gundadalur", ið Eyð Berghamar Jacobsen og Bjarki Hansen syngja og sangurin "Okkara HB", ið Feðgar spæla og syngja.
Ingi Rasmussen eigur orð og lag til “Gev mær H” og “Gundalur”, ímeðan Petur Mohr Reinert eigur orð og lag til “Okkara HB”.
Fløgan verður at fáa í kioskini i HB-húsinum fyri 50,- kr. í samband við dystin móti í ÍF.


text:
Samansjóðingardagur hjá kvinnunum
Kvinnur18-06-2013 - Jónfinn Petursson
Leygardagin 8. juni høvdu HB-kvinnurnar frívikuskifti frá dystum, og tí varð gjørdur ein samansjóvingardagur fyri øllum okkara leikarum. Dagurin byrjaði við, at allar møttu í HB-húsinum, tað einasta tær vistu var, at tær skuldu hava ryggsekk við heitum klæðum, okkurt at drekka og smílið við.
Tá allar vóru møttar, fingu tær boð um at møtast á Eysturvølli. Har vóru ymisk spøl á skránni, og leikararnir vórðu býttir upp í trý lið. Síðani fekk hvørt lið ein stóran svartan skrelliposa í part. Í honum vóru bóltar, glúpar, spannir, keylir, rullur av bandi, knívar og annað gott.
Ætlanin var hendan: Á túrinum vóru ymiskar uppgávur, og stig varð givið fyri tær. Alt bleiv so talt upp til endans og vinnarin funnin. Spannin, sum var í posanum, skuldi brúkast at heinta 1 krabba, 1 síl, 5 fliður og 10 maðkar, og skuldi hetta verða við líka til endans, og minus stig fyri tað, sum ikki var í spannini.
Fyrstu uppgávurnar vóru á Boðanesi, og har vóru tríggjar uppgávur.
Tann eina var at sparka ein bólt gjøgnum tveir pinnar, og allar á liðnum skuldu sparka. Tann næsta uppgávan var, at allar á liðnum fingu ein spurning um ella kring okkara lið í HB. Tann seinasta uppgávan var at taka eina glaða HB-mynd, og hesar myndirnar síggjast niðanfyri greinina her. Tann eina myndin bleiv tó sensurerað, tit vita hví! :-)
Eftir hetta skuldu liðini møtast niðri í gomlu Hoyvíkini. Tá øll liðini vóru komin á pláss, fingu tey uppgávuna at vita. Eitt stað lógu tríggir bunkar av dunkum, plattum og fjalum. Uppgávan var at renna út har, gera ein flaka, og at tvær-tríggjar skuldu sjóseta flakan og rógva hann inn á molan. Hetta gekk fínt hjá tveimum liðum, men tað seinasta liðið var nógvar, nógvar flakalongdir og góðan hálvan tíma seinni enn tær fyrstu! Eftir hetta var kapprógving rundan um molan, og tað allar seinasta var at leypa á sjógv!
Tá alt hetta var liðugt, og leikarar høvdu summað seg í sólini, settu venjararnir seg í ein bil og søgdu, vit síggjast í HB-húsinum!
Tá leikarar komu troyttir í HB-húsið, stóð grillin klár, og bæði matur og drekka var klárt. Avgjørt ein góður, stuttligur og gevandi dagur fyri okkum øll.
Undir greinini síggjast nakrar av myndunum frá degnum. Hesin dagurin er eitt árligt tiltak, sum HB-kvinnurnar hava, og seinasta ár var tað hagin á Argjum, sum stóð fyri skotum. Í ár varð yvirleggjarin settur sindur hægri, og komandi ár skal tað vera enn betur!


text:
Føroyska Sjómansmissiónin
03.01.2018 - 20:54
Í gjár fór frystitrolarin Akraberg aftur til fiskiskap. Kósin var sett móti Norðurnorra, hóast skiparin Eyðun á Bergi ikki visti, um teir fóru at royna í norskum ella russiskum sjógvi.
- Eg veit einki um fiskiskap, hóast norskir trolarar eru farnir til fiskiskap. Akraberg er fyrsti av føroysku frystitrolarunum sum fer avstað. Gadus og Enniberg eru heima, meðan Sjúrðarberg er á sleipistøð í Norra, sigur Eyðun á Bergi.
- Vit eru væl nøgdir við farna árið. Men hvussu hetta árið sær út veit sjálvsagt eingin. Kortini vita vit, at okkara partur verður umleið 20% minni í ár, vegna nýggju fiskivinnuskipaninna og niðurskurð í heildarkvotuni í Barentshavinum, sigur hann.
Akraberg avhøvdar og frystir fiskin. Teir taka eisini alt av fiskinum við til lands. Magin og høvdið verður malið og goymt sum súrløgur í tangum sum taka 400 tons.
Áðrenn Akraberg fór avstað var andakt hildin umborð.
- Tað plaga vit at gera við ársbyrjan og so annars av og á. Tað er ein góður háttur at byrjað árið uppá, sigur Eyðun á Bergi.
24 mans eru við Akrabergi og tvær manningar hoyra til skipið.
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin


text:
Niels Petersen
14.10.2016 - 19:35
Tíðindi > Uttanlands > Politikkur
64 ára gamli Villy Søvndal, fyrrverandi formaður í SF og fyrrverandi uttanríkisráðharri ætlar nú at stilla upp til landspartavalið í 2017, eftir at hava verið heilt burtur úr politikki í trý ár vegna hjartatrupulleikar. Hetta veit Dr.dk at siga.
Villy Søvndal mátti brádliga gevast við politikki í desember í 2013, tá hann fekk blótøpp í hjartað. Men ídni politikkarin brennir veruliga fyri politikki, og følir seg vera komnan væl burturúr støðuni hann var í.
Á netmiðlinum, Altinget verður Søvndal endurgivin fyri at siga, at hann kennir seg kláran til stríðið.
- Nú vil eg brúka mína orku í at tryggja at Region Syddanmark er ein sterkur landspartur, sigur Søvndal millum annað.
Villy Søvndal býr í Region Syddanmark, og tað er har hann hevur sítt bakland, so tað er ikki óhugsandi, at kendi SF- arin aftur verður at síggja í politiska landslagnum eftir landspartavalið í 2017.


text:
Tann 12. desember 2015 samdust 196 ymiskir avtalupartar um endaliga tekstin í komandi veðurlagssemjuni, hin sonevnda París-veðurlagssemjan. Veðurlagssemjan inniber m.a., at avtalupartarnir skulu royna alt teir megna, at halda upphitingina av jarðarklótuni væl undir tvey hitastig, í mun til hitan á jarðarklótuni undan ídnaðarkollveltingini. Somuleiðis skulu avtalupartarnir royna enn meiri at fara upp aftur longri í teirra málum at minka um upphitingina, og skulu miða eftir at náa undir 1,5 hitastig. Men júst hvat merkir ein slík veðurlagssemja? Er hon bindan
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Eg havi lagt merkis til at ongin blogga eg havi skriva higartil hevur havt beinleiðis við mítt granskingarøki at gera. Møguliga er tað eitt úttrykk fyri ein veikleika at tosa um ting eg ikki havi skil fyri, men enn hava tey ikki ringt og biði meg komi í Álvaratos paneli í kringvarpinum. Hetta ætli eg
Continue Reading…
Tað sum flestu vanlig fólk ikki skilja er at djúpt inni í flestu granskarum býr ein lítil uppreistrarmaður. Ikki er hann altíð líka lættur at síggja, men so sanniliga er hann har. Pakka inn í vísindaligan málburð og væl gjøgnumhugsaðar hypotesur er ein stórur pappmasje fookjúfingurin, sum so gjarna vil út av og á. Tað
Continue Reading…
Guð er Guð, um land alt legðist oyði, Guð er Guð, um menniskjan øll doyði Eg minnist aftur á morgunsangin í kommunuskúlanum at hesi orðini stóu eftir, sum rættiliga hørð. Eg sum kristin valdi tá at tulka hetta sum eitt reality check og viðurkenna at tað finst nakað sum er hægri enn eg, ella í tað minsta at
Continue Reading…


text:
Tíðindaskriv
30.09.2014 - 22:33
Tíðindi > Heilsa & Umhvørvi > Heilsa & Vælvera
Í morgin, 1. oktober 2014, kemur nýggjur sáttmáli í gildi, sum gevur sjúklingum tilskot til tannlæknaviðgerð.
Sáttmálin leggur størri dent á fyribyrgjandi viðgerðir, við tað at øll undir 23 ár nú fáa fult tilskot til kanningar.
Hetta er framhald av tí arbeiði, at Tannlæknafelagið hevur samrátt seg til at tey 16-17 ára gomlu nú eisini verða við í barnatannrøktini frá 1. januar 2015.
Tannlæknafelagið vísir á, at um tenninar eru í góðum standi á ungum árum, so halda tær seg væl betri tá ein eldist. Hetta er eitt stórt stig móti betri tannheilsu.
Tannheilsan í Føroyum er betrað nógv seinastu 10-15 árini og nýggi sáttmálin fyri børn, ung og vaksin vísir, at vit framhaldandi ynskja at tannheilsan skal betrast í enn størri mun.
Tannlæknafelagið fegnast um samstarvið við Heilsutrygd og ynskir framhaldandi at samstarvast fyri betri tannheilsu í Føroyum.


text:
Talv: IM-normar í luftini
ítróttur05-11-2017 - 11:02 - Jóanis Nielsen
Talvsamband Føroyar skrivar:
Klokkan eitt í dag verður farið undir næstsíðsta dystarumfarið í EM-kappingini fyri landslið í talvi á Kreta. Føroyar telva móti vertsoyggini Kreta, sum er styrkismett nummar 39 av 40 liðum. Føroyar eru styrkismettar nummar 35.
Stórmeistarin Helgi Dam Ziska, sum hevur verið flúgvandi á fyrsta borði, er ikki við í dag. Grundin er tann, at Rógvi Egilstoft Nielsen stendur til at fáa sín fyrsta IM-norm. Tað ger hann, telvar hann remis – ella vinnur – í dag. Er Helgi við, situr Rógvi á triðja borði og fær svarta fólkið. Men á øðrum borði, sum Rógvi situr á í dag, fær hann hvíta fólkið. Hildið verður, at tað styrkir um hansara møguleikar.
Í EM-kappingini ber til at skora IM-normar yvir sjey umfør. Vanliga krevjast níggju talv. Tað kemst av, at bara níggju umfør eru í EM-kappingini móti ellivu í OL. Útskiftingar gera, at telvarar tí sjáldan telva meira enn sjey ella átta dystir í EM.
Yngri bróðirin, Høgni hevur eisini møguleika at tryggja sær IM-norm á Kreta. Styrkitalið, ið mótstøðumaður hansara hevur, er tó ov lágt til at Høgni fær IM-norm við at vinna í dag. Høgni hevur tí helst 1½ stig fyri neyðini í hesum báðum seinastu umførunum. Síðsta umfar er í morgin. Høgni Egilstoft Nielsen hevur frammanundan tveir IM-normar. Fær hann tann triðja hesaferð, er bara ein forðing eftir til at hann kann gerast altjóða meistari, og tað er, at styrkital hansara kemur upp í 2400. Fyri EM-kappingina var tað 2352.
Vunnu á Kosovo
Føroyar vunnu í gjár 3½-½ móti Kosovo. Helgi Dam Ziska, Høgni Egilstoft Nielsen og John Arni Nilssen vunnu, og Rógvi Egilstoft telvaði remis. Føroyar hava nú vunnið tveir dystir og telva ein javnan av sjey dystum higartil. Vit eru í løtuni nummar 33 í røðini.
Helgi Dam Ziska er toppskorari við 4½ stigi. Hann hevur vunnið tvey og telvað fimm jøvn á fyrsta borði. Tað er frálíkt avrik, og hevði rokkið til ein stórmeistaranorm, men tann setningurin er longu avgreiddur. Afturfyri gongur styrkitalið upp hjá honum.
Liðið hjá okkum móti Kreta í dag verður tí hetta: 1. Høgni Egilstoft Nielsen 2. Rógvi Egilstoft Nielsen 3. John Rødgård 4. John Arni Nilssen. Allir føroysku telvararnir hava hægri styrkital enn mótstøðumenninir.
Fylgjast kann við leik fyri leik á hvørjum borði. Leinkið er:
chess24.com/en/watch/live-


text:
Næmingar úr Nám X
5. mars 2011
Í tvær vikur hava Rannvá Arnadóttir og Kristvør Andreasen verið í starvslæru í Stóru Dímun. Tær ganga í Nám X, í Eysturskúlanum.
Tær hava luttikið í øllum arbeiði, sum hoyrir til á garðinum hesa árstíð. Tær hava m.a. ambatað í fjósinum, fingist við skinnarbeiði, og í morgun skipaðu tær fyri ítróttartíma í skúlanum. Tær hava eisini roynt at liggja veðurfastar. Tær sluppu ikki heim í vikuskiftinum fyri veður, og í dag var heldur ikki veður hjá tyrluni, at koma eftir teimum. Hetta tóku tær ikki so tungt, tær funnu sær skjótt okkurt fyrifallandi arbeiði, heldur enn at sita hendur í favn.
« Aftur


text:
[This text is not available in English]
STUÐULSTILTAK TIL FRAMA FYRI PAKKHÚS 5
Slupptíðin er eitt tíðarskeið í føroyskari søgu, sum enn hevur stóran áhuga millum fólk. Ikki minst í Suðuroynni, har skipini vóru mong og manningarnar komu úr øllum landinum.
Nú verður møguligt at síggja málningar av sluppum, sum kendi listamaðurin Hans Skálagarð málaði. Talan er um 16 verk, sum Pakkhús 5 hevur lánt frá Tórshavnar kommunu. Meginparturin av hesum verkum er av sluppum úr Suðuroynni.
Framsýningin er ætlað sum eitt stuðulstiltak til frama fyri víðari menning av savninum í Pakkhús 5, og fer allur peningurin, sum kemur inn fyri atgongumerki til hetta endamál.
Málningarnir hjá Skálagarð eru áhugaverdir og hóska væl til søguna, vit royna at lýsa í Pakkhús 5. Tí vóna vit, at nógv fólk koma á gátt, og soleiðis vilja veita sín stuðul til sjálvbodna arbeiðið at gera savnið størri og enn betri.
Søguligir lutir, veggjamyndir og skjøl, ið vanliga eru at síggja í Pakkhús 5, vera eisini frammi meðan málningaframsýningin er. So hjá teimum, ið ikki hava vitjað savnið enn, er hetta eitt gott høvi til tess.
Pakkhús 5 takkar Tórshavnar kommunu fyri sýnda vælvild í sambandi við lán av málningunum.
Atgongumerki kosta kr. 50/- fyri vaksin og mugu rindast í reiðum peningi við dyrnar. Børn hava ókeypis atgongd.


text:
Heimskenda fyritøkan Gucci, hevur fyri stuttum kunngjørt, at tey nú vilja steðga við at nýta skinn ella feld av djórum í teirra sniðgeving. Tað skrivar danska blaðið, Politiken.
Hendan avgerðin er tikin, sum ein liður í arbeiðinum hjá Gucci um at gerast meira tilvitað og burðardygg. Fyritøkan hevur gjørt av, at klædnaúrvalið sum kemur út um várið 2018, skal vera tann fyrsta ið er púrasta uttan feld ella skinn. Fyritøkan hevur umfamt tað eisini gjørt av, at tey klæðini tey longu hava ið eru gjørd úr skinni, skulu seljast á serliga uppboðssølu. Pengarnir frá uppboðssøluni skulu fara óskerdir til felagsskapin Humane Society International, ið arbeiðir fyri betri djóravælferð.
Sostatt gerst Gucci ein partur av felagsskapinum Furfree Alliance, ið arbeiðir fyri at steðga feldnýtslu og hevur yvir 40 fyritøkur sum limir í felagsskapinum.
Kitty Block, virkandi stjóri í Humane Society International fegnast um hesa avgerðina hjá Gucci. Hon vónar, at hetta fer at føra sig sær, at onnur mótahús og fyritøkur fylgja í fótasporunum hjá Gucci, og eisini steðga við at nýta skinn og feld í teirra framleiðslu.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Smíl alt tað burtur við góðum treyst
Av Rasmus Christoffer Effersøe. Yrkt 1894.
Smíl alt tað burtur við góðum treyst,
sum hjartað vil tyngja og bága:
tí ribbingsvár gevur gyltast heyst,
um Harran tú letur ráða.
Harmur og sorg burt dusast av rósum reyðum.
Legg altíð sorgina aftur um bak,
strúk fróur og lættur frá harmi,
men hóvliga lukkuna til tín tak
og goym hana leingi í barmi.
Harmur og sorg burt dusast av rósum reyðum.
Um myrkrið vil stjala makt og mót
og føra fram ljótar dreymar,
lat sól og blómur tær bera bót,
til gleðin í æðrum streymar.
Harmur og sorg burt dusast av rósum reyðum.
Lat grátin verða sum náttardøgg,
so lívgar mest sólarmegi,
unga rósan í tornum so snøgg
tá spreingir sveipið við degi.
Harmur og sorg burt dusast av rósum reyðum.
Keldur[rætta]
- Faroeartstamps. Vitjað tann 8. mars 2011.


text:
Amerikansku miðlarnir TMZ og USA Today siga seg vita, at Ryan Lochte fer at fáa 10 mánaðar bann frá allari svimjing, íroknað HM á stuttgeil nú í desember, og HM á langgeil í Budapest komandi summar. Hetta skal vera bann frá altjóða olympisku nevndini IOC, amerikansku olympisku nevndini USOC og amerikanska svimjisambandinum USA Swimming.
Trupulleikin er sjálvsagt handan hendingin í Rio, har Lochte saman við trimum øðrum amerikanskum svimjarum rótaðu seg út í okkurt klammarí í Rio, tí teir onkunsvegna gjørdu seg inn á eina bensinsstøð, við at pissa á veggin og annað, og har Lochte so síðani valdi at gera søguna til at falskir løgreglumenn høvdu rænt pengar frá teimum, við at steðga teirra taxa og millum annað halda ein pistól upp ímóti pannuni á Lochte.
Hinir tríggir fáa eftir øllum at døma eisini eitt bann, sum tó verður stytri enn tað hjá Lochte.


text:
Hjá Magn leggja vit okkum eftir at veita dygdargóðar vørur til kundar ið eftirspyrja góða tænastu, góðsku og atkomiligheit.
Hjá Magn leggja vit okkum eftir at veita dygdargóðar vørur til kundar, ið ynskja góða tænastu, góðsku og atkomiligheit.
Vit leggja dent á frælsið at velja, so at tú altíð hevur møguleika at velja heilsugóðar vørur, men at tað eisini altíð er møguligt at unna sær okkurt gott, tá ið kaloriutalið ikki er so umráðandi.
Vit leggja nógva orku í at góðskutryggja okkara sølustøðir, soleiðis at tú sum kundi altíð kanst vænta tær somu góðsku, líkamikið hvørja Magnstøð tú vitjar. Hetta gera vit á tann hátt, at vit hava neyvt eftirlit við okkara veitarum og greiðar innanhýsis mannagongdir fyri reinføri og tilgerð. Sum svorðnir og óvikandi kaffielskarar hava vit eisini ment okkara egna kaffimerki, nevnliga Magn-kaffi. Hetta bjóða vit á útvaldum støðum, og tú kanst lesa meira um Magn-kaffi her.
Vit elska at fáa okkum íblástur runt um í verðini. Vit elska at royna nýggjar eksotiskar rættir, ið eru gjørdir við kærleika og neyvleika, og sum stimbra okkara sansir. Menningin av Magn er við síni barnafet enn, og vit eru í eini sjálvsmenning, sum við tíðini fer at gera úrvalið á Magn betri og betri. Ert tú sum vit? Kom so og hjálp okkum við menningini. Hevur tú sæð okkurt serstakt ella stuttligt á tíni ferð, so send okkum eini boð:


text:
Í sambandi við arbeiði verður Leirvíkartunnilin stongdur frá mánadegi 15.januar til 31.mars 2018 - frá sunnukvøldi á midnátt til mánamorgun kl. 06 og annars mánakvøld til fríggjamorgun klokkan 22.00 til 06.00 á morgni. Bilar sleppa ígjøgnum á midnátt, klokkan 02. og 04. Tó kunnu akfør í neyðsynjarørindum altíð sleppa ígjøgnum tunnilin.
Nýggir ljóssteyrar eru settir upp á Líðarvegi í Vági. Til kunningar verða gomlu steyrarnir tiknir niður eftir nýggjár.
Fram til 31. mars 2018 verður arbeitt á landsvegnum frá rundkoyringini í Gøtudali niðan á Varmakeldueiðið. Koyrið varliga.
Í sambandi við arbeiði í Kunoyartunlinum verður tunnilin stongdur árið út. Arbeitt verður sunnukvøld til fríggjamorgun frá klokkan 22-06, tó er opið kl. 24,02 og 04. Koyrið varliga.
Frá í næstu viku til mánaðarskiftið verður arbeitt vágamegin Vágatunnilin. Koyrið varliga.
Arbeitt verður á Gjáarvegnum fram til jólar. Koyrið varliga.